2014R1322 — MT — 14.10.2016 — 001.001

Dan it-test hu maħsub purament bħala għodda ta’ dokumentazzjoni u m’għandu l-ebda effett legali. L-istituzzjonijiet tal-Unjoni m'għandhom l-ebda responsabbiltà għall-kontenut tiegħu. Il-verżjonijiet awtentiċi tal-atti rilevanti, inklużi l-preamboli tagħhom, huma dawk ippubblikati fil-Ġurnal Uffiċjali tal-Unjoni Ewropea u disponibbli f’EUR-Lex. Dawk it-testi uffiċjali huma aċċessibbli direttament permezz tal-links inkorporati f’dan id-dokument

►B REGOLAMENT DELEGAT TAL-KUMMISSJONI (UE) Nru 1322/2014 tad-19 ta’ Settembru 2014 li jissupplementa u jemenda r-Regolament (UE) Nru 167/2013 tal-Parlament Ewropew u tal-Kunsill fir-rigward tal-bini tal-vetturi u tar-rekwiżiti ġenerali għall-approvazzjoni tal-vetturi għall-agrikoltura u għall-forestrija (Test b’relevanza għaż-ŻEE) (ĠU L 364 18.12.2014, p. 1)

Emendat bi:









▼B

REGOLAMENT DELEGAT TAL-KUMMISSJONI (UE) Nru 1322/2014

tad-19 ta’ Settembru 2014

li jissupplementa u jemenda r-Regolament (UE) Nru 167/2013 tal-Parlament Ewropew u tal-Kunsill fir-rigward tal-bini tal-vetturi u tar-rekwiżiti ġenerali għall-approvazzjoni tal-vetturi għall-agrikoltura u għall-forestrija

(Test b’relevanza għaż-ŻEE)







KAPITOLU I

SUĠĠETT U DEFINIZZJONIJIET

Artikolu 1

Suġġett

Dan ir-Regolament jistabbilixxi r-rekwiżiti tekniċi dettaljati u l-proċeduri tat-testijiet fir-rigward tad-disinn, il-kostruzzjoni u l-armar tal-vettura għall-approvazzjoni tal-vetturi għall-agrikoltura u għall-forestrija u tas-sistemi, il-komponenti u l-unitajiet separati tekniċi tagħhom, l-arranġamenti u r-rekwiżiti dettaljati fir-rigward tal-proċeduri tal-approvazzjoni tat-tip, l-ittestjar virtwali u l-konformità tal-produzzjoni, l-ispeċifikazzjonijiet tekniċi fir-rigward tal-aċċess għall-informazzjoni dwar it-tiswija u l-manutenzjoni u l-istandards tal-prestazzjoni u l-kriterji għall-valutazzjoni tas-servizzi tekniċi skont ir-Regolament (UE) Nru 167/2013.

Artikolu 2

Definizzjonijiet

Għandhom japplikaw id-definizzjonijet li ġejjin:

(1) “il-punt ta’ referenza tas-sit (S)” tfisser il-punt ta’ intersezzjoni fil-pjan medjan lonġitudinali tas-sit bejn il-pjan tanġenzjali fil-bażi tad-dahar ikkuttunat u l-pjan orizzontali. Dan il-pjan orizzontali jaqsam il-wiċċ ta’ isfel tas-sit 150 mm quddiem il-punt ta’ referenza tas-sit (S) kif stabbilit fl-Appendiċi 8 tal-Anness XIV;

(2) “apparat ta’ kontroll” tfisser kull apparat li t-tħaddim dirett tiegħu jippermetti li jinbidel l-istat jew l-operat tat-trattur jew ta’ kwalunkwe tagħmir marbut miegħu;

(3) “tarka” tfisser apparat ta’ protezzjoni li jinsab eżatt quddiem parti perikoluża u li, jew waħdu jew flimkien ma’ partijiet oħra tal-magna, jipproteġi lil dak li jkun minn kull naħa mill-kuntatt mal-parti perikoluża;

(4) “lqugħ” tfisser mekkaniżmu protettiv li, permezz ta’ ħadida, gradilja jew apparat simili, jipprovdi d-distanza ta’ sikurezza meħtieġa biex ma jkunx hemm kuntatt mal-parti perikoluża;

(5) “kappa” tfisser mezz protettiv li jinsab quddiem il-parti perikoluża u li jipproteġi lil dak li jkun mill-kuntatt magħha fuq in-naħa li hija mgħottija;

(6) “imwaħħal sew” tfisser li dan l-apparat jista’ jitneħħa biss bl-għajnuna tal-għodda;

(7) “wiċċ sħun” tfisser kwalunkwe wiċċ tal-metall tat-trattur li, matul l-użu normali tat-trattur maħsub mill-manifattur, jilħaq temperatura ogħla minn 85 °C, jew kull wiċċ tal-plastik li jilħaq temperatura ogħla minn 100 °C.







KAPITOLU II

REKWIŻITI TAL-BINI TAL-VETTURA U REKWIŻITI ĠENERALI GĦALL-APPROVAZZJONI TAT-TIP

Artikolu 3

Obbligi ġenerali tal-manifattur fir-rigward tal-bini tal-vettura

1. Il-manifatturi għandhom jarmaw il-vetturi għall-agrikoltura u għall-forestrija b’sistemi, komponenti u unitajiet tekniċi separati li jaffettwaw is-sikurezza okkupazzjonali li jkunu ddisinjati, mibnija u armati b’mod li l-vettura, meta tintuża għall-użu normali tagħha u tinżamm skont il-preskrizzjonijiet tal-manifattur, tkun konformi mar-rekwiżiti tekniċi dettaljati u mal-proċeduri ta' ttestjar stabbiliti fl-Artikoli 4 sa 32.

2. Il-manifatturi għandhom juru lill-awtorità tal-approvazzjoni, permezz ta’ ttestjar dimostrattiv fiżiku, li l-vetturi għall-agrikoltura u għall-forestrija li jkunu disponibbli fis-suq, jew li jkunu rreġistrati fl-Unjoni jew li jkunu se jidħlu fis-servizz fl-Unjoni jikkonformaw mar-rekwiżiti tekniċi dettaljati u mal-proċeduri tat-testijiet stabbiliti fl-Artikoli 4 sa 32.

3. Il-manifatturi għandhom jiżguraw li l-komponenti u t-tagħmir ta’ rikambju li jkunu disponibbli fis-suq jew li jkunu se jidħol fis-servizz fl-Unjoni jikkonformaw mar-rekwiżiti tekniċi ddettaljati u mal-proċeduri tat-testijiet imsemmija f’dan ir-Regolament. Vettura għall-agrikoltura u għall-forestrija approvata li tkun mgħammra b’dan it-tip ta’ komponent jew tagħmir ta’ rikambju għandha tissodisfa l-istess rekwiżiti tat-testijiet u l-istess valuri ta’ limitu tal-prestazzjoni bħal vettura mgħammra b'komponent oriġinali.

4. Il-manifatturi għandhom jiżguraw li l-proċeduri tal-approvazzjoni tat-tip għall-verifika tal-konformità tal-produzzjoni jiġu segwiti fir-rigward tar-rekwiżiti dettaljati tal-kostruzzjoni tal-vetturi stabbiliti f’dan ir-Regolament.

Artikolu 4

L-applikazzjoni tar-regolamenti tal-UNECE

Ir-regolamenti tal-UNECE u l-emendi tagħhom stabbiliti fl-Anness I ta’ dan ir-Regolament għandhom japplikaw għall-approvazzjoni tat-tip tal-vetturi għall-agrikoltura u għall-forestrija, bil-kundizzjonijiet stabbiliti f’dan ir-Regolament.

Artikolu 5

Rikonoxximent tar-rapporti tat-testijiet maħruġin abbażi tal-Kodiċijiet tal-OECD għall-finijiet tal-approvazzjoni tat-tip tal-UE

B'konformità mal-Artikolu 50 tar-Regolament (UE) Nru 167/2013, ir-rapporti tat-testijiet maħruġin abbażi tal-Kodiċijiet tal-OECD stipulati fl-Anness II ta' dan ir-Regolament għandhom jiġu rrikonoxxuti għall-għanijiet tal-approvazzjoni tat-tip tal-UE bħala alternattiva għar-rapporti tat-testijiet maħruġin abbażi ta' dan ir-Regolament.

Artikolu 6

Arranġamenti fir-rigward tal-proċeduri tal-approvazzjoni tat-tip, inklużi r-rekwiżiti li għandhom x’jaqsmu mal-ittestjar virtwali

L-arranġamenti fir-rigward tal-proċeduri tal-approvazzjoni tat-tip imsemmija fl-Artikolu 20(8) tar-Regolament (UE) Nru 167/2013 u r-rekwiżiti marbutin mal-ittestjar virtwali msemmija fl-Artikolu 27(6) ta’ dak ir-Regolament għandhom jiġu stabbiliti fl-Anness III ta' dan ir-Regolament.

Artikolu 7

Arranġamenti fir-rigward tal-konformità tal-produzzjoni

L-arranġamenti fir-rigward tal-konformità tal-produzzjoni msemmija fl-Artikolu 28(6) tar-Regolament (UE) Nru 167/2013 għandhom jiġu stabbiliti fl-Anness IV ta' dan ir-Regolament.

Artikolu 8

Rekwiżiti fir-rigward tal-aċċess għall-informazzjoni dwar it-tiswija u l-manutenzjoni

Ir-rekwiżiti fir-rigward tal-aċċess għall-informazzjoni dwar it-tiswija u l-manutenzjoni msemmija fl-Artikolu 53(12) tar- Regolament (UE) Nru 167/2013 għandhom jiġu stabbiliti fl-Anness V ta' dan ir-Regolament.

Artikolu 9

Rekwiżiti li japplikaw għall-istrutturi ta’ protezzjoni kontra l-qlib (it-testijiet dinamiċi)

Il-proċeduri tat-testijiet u r-rekwiżiti li japplikaw għall-istrutturi ta’ protezzjoni kontra l-qlib fir-rigward tat-testijiet dinamiċi għall-vetturi tal-kategoriji T1, T4.2 u T4.3 imsemmija fl-Artikolu 18(2)(a) tar-Regolament (UE) Nru 167/2013 għandhom isiru u jiġu vverifikati skont l-Anness VI ta’ dan ir-Regolament.

Artikolu 10

Rekwiżiti li japplikaw għall-istrutturi ta’ protezzjoni kontra l-qlib (it-tratturi bil-ktajjen)

Il-proċeduri tat-testijiet u r-rekwiżiti li japplikaw għall-istrutturi ta' protezzjoni kontra l-qlib fir-rigward tat-tratturi bil-ktajjen għall-vetturi tal-kategoriji C1, C2, C4.2 u C4.3 imsemmija fl-Artikolu 18(2)(a) tar-Regolament (UE) Nru 167/2013 għandhom isiru u jiġu vverifikati skont l-Anness VII ta’ dan ir-Regolament.

Artikolu 11

Rekwiżiti li japplikaw għall-istrutturi ta’ protezzjoni kontra l-qlib (it-testijiet statiċi)

Bħala alternattiva għar-rekwiżiti stabbiliti fl-Artikoli 9 u 10, il-manifatturi jistgħu jagħżlu li jikkonformaw mar-rekwiżiti ta’ dan l-Artikolu, f’każ li t-tip ta’ vettura taqa’ fil-kamp ta’ applikazzjoni stabbilit fl-Anness VIII ta' dan ir-Regolament. Il-proċeduri tat-testijiet u r-rekwiżiti li japplikaw għall-istrutturi ta’ protezzjoni kontra l-qlib fir-rigward tat-testijiet statiċi għall-vetturi tal-kategoriji T1/C1, T4.2/C4.2 u T4.3/C4.3 imsemmija fl-Artikolu 18(2)(a) tar-Regolament (UE) Nru 167/2013 għandhom isiru u jiġu vverifikati skont l-Anness VIII ta’ dan ir-Regolament.

Artikolu 12

Rekwiżiti li japplikaw għall-istrutturi ta’ protezzjoni kontra l-qlib (l-istrutturi ta' protezzjoni kontra l-qlib immuntati fuq quddiem ta' tratturi ta’ karreġġata dejqa)

Il-proċeduri tat-testijiet u r-rekwiżiti li japplikaw għall-istrutturi ta’ protezzjoni kontra l-qlib immuntati fuq quddiem fir-rigward tat-tratturi ta’ karreġġata dejqa għall-vetturi tal-kategoriji T2, T3 u T4.3 imsemmija fl-Artikolu 18(2)(a) tar-Regolament (UE) Nru 167/2013 għandhom isiru u jiġu vverifikati skont l-Anness IX ta’ dan ir-Regolament.

Artikolu 13

Rekwiżiti li japplikaw għall-istrutturi ta’ protezzjoni kontra l-qlib (l-istrutturi ta' protezzjoni kontra l-qlib immuntati fuq wara ta' tratturi ta’ karreġġata dejqa)

Il-proċeduri tat-testijiet u r-rekwiżiti li japplikaw għall-istrutturi ta’ protezzjoni kontra l-qlib immuntati fuq wara fir-rigward tat-tratturi ta’ karreġġata dejqa għall-vetturi tal-kategoriji T2/C2, T3/C3 u T4.3/C4.3 imsemmija fl-Artikolu 18(2)(a) tar-Regolament (UE) Nru 167/2013 għandhom isiru u jiġu vverifikati skont l-Anness X ta’ dan ir-Regolament.

Artikolu 14

Rekwiżiti li japplikaw għall-istrutturi ta’ protezzjoni kontra oġġetti li jaqgħu

Il-proċeduri tat-testijiet u r-rekwiżiti li japplikaw għall-istrutturi ta’ protezzjoni kontra oġġetti li jaqgħu għall-vetturi tal-kategoriji T u C imsemmija fl-Artikolu 18(2)(b) tar-Regolament (UE) Nru 167/2013 għandhom isiru u jiġu vverifikati skont l-Anness XI ta’ dan ir-Regolament.

Artikolu 15

Rekwiżiti li japplikaw għas-sits tal-passiġġieri

Il-proċeduri tat-testijiet u r-rekwiżiti li japplikaw għas-sits tal-passiġġieri għall-vetturi tal-kategoriji T u C imsemmija fl-Artikolu 18(2)(c) tar-Regolament (UE) Nru 167/2013 għandhom isiru u jiġu vverifikati skont l-Anness XII ta’ dan ir-Regolament.

Artikolu 16

Rekwiżiti li japplikaw għall-esponiment tas-sewwieq għal-livell tal-ħoss

Il-proċeduri tat-testijiet u r-rekwiżiti li japplikaw għall-esponiment tas-sewwieq għal-livell tal-ħoss għall-vetturi tal-kategoriji T u C imsemmija fl-Artikolu 18(2)(d) tar-Regolament (UE) Nru 167/2013 għandhom isiru u jiġu vverifikati skont l-Anness XIII ta’ dan ir-Regolament.

Artikolu 17

Rekwiżiti li japplikaw għas-sit tas-sewwieq

Il-proċeduri tat-testijiet u r-rekwiżiti li japplikaw għas-sit tas-sewwieq għall-vetturi tal-kategoriji T u C imsemmija fl-Artikolu 18(2)(e) tar-Regolament (UE) Nru 167/2013 għandhom isiru u jiġu vverifikati skont l-Anness XIV ta’ dan ir-Regolament.

Artikolu 18

Rekwiżiti li japplikaw għall-ispazju għall-immanuvrar u għall-aċċess għall-pożizzjoni tas-sewqan

Il-proċeduri tat-testijiet u r-rekwiżiti li japplikaw għall-ispazju għall-immanuvrar u għall-aċċess għall-pożizzjoni tas-sewqan għall-vetturi tal-kategoriji T u C imsemmija fl-Artikolu 18(2)(f) tar-Regolament (UE) Nru 167/2013 għandhom isiru u jiġu vverifikati skont l-Anness XV ta’ dan ir-Regolament.

Artikolu 19

Rekwiżiti applikabbli għall-konnessjonijiet motorizzati

Il-proċeduri tat-testijiet u r-rekwiżiti li japplikaw għall-konnessjonijiet motorizzati għall-vetturi tal-kategoriji T u C imsemmija fl-Artikolu 18(2)(g) tar-Regolament (UE) Nru 167/2013 għandhom isiru u jiġu vverifikati skont l-Anness XVI ta’ dan ir-Regolament.

Artikolu 20

Rekwiżiti li japplikaw għall-protezzjoni tal-komponenti ta' propulsjoni

Il-proċeduri tat-testijiet u r-rekwiżiti li japplikaw għall-protezzjoni tal-komponenti ta' propulsjoni għall-vetturi tal-kategoriji T u C imsemmija fl-Artikolu 18(2)(h) tar-Regolament (UE) Nru 167/2013 għandhom isiru u jiġu vverifikati skont l-Anness XVII ta’ dan ir-Regolament.

Artikolu 21

Rekwiżiti li japplikaw għall-ankraġġi taċ-ċinturini ta' sikurezza

Il-proċeduri tat-testijiet u r-rekwiżiti li japplikaw għall-ankraġġi taċ-ċinturini ta' sikurezza għall-vetturi tal-kategoriji T u C imsemmija fl-Artikolu 18(2)(i) tar-Regolament (UE) Nru 167/2013 għandhom isiru u jiġu vverifikati skont l-Anness XVIII ta’ dan ir-Regolament.

Artikolu 22

Rekwiżiti li japplikaw għaċ-ċinturini ta' sikurezza

Il-proċeduri tat-testijiet u r-rekwiżiti li japplikaw għaċ-ċinturini ta' sikurezza għall-vetturi tal-kategoriji T u C imsemmija fl-Artikolu 18(2)(j) tar-Regolament (UE) Nru 167/2013 għandhom isiru u jiġu vverifikati skont l-Anness XIX ta’ dan ir-Regolament.

Artikolu 23

Rekwiżiti li japplikaw għall-protezzjoni kontra oġġetti penetranti

Il-proċeduri tat-testijiet u r-rekwiżiti li japplikaw għall-protezzjoni kontra oġġetti penetranti għall-vetturi tal-kategoriji T u C imsemmija fl-Artikolu 18(2)(k) tar-Regolament (UE) Nru 167/2013 għandhom isiru u jiġu vverifikati skont l-Anness XX ta’ dan ir-Regolament.

Artikolu 24

Rekwiżiti li japplikaw għas-sistemi tal-egżost

Il-proċeduri tat-testijiet u r-rekwiżiti li japplikaw għas-sistemi tal-egżost għall-vetturi tal-kategoriji T u C imsemmija fl-Artikolu 18(2)(l) tar-Regolament (UE) Nru 167/2013 għandhom isiru u jiġu vverifikati skont l-Anness XXI ta’ dan ir-Regolament.

Artikolu 25

Rekwiżiti li japplikaw għall-manwal tal-operaturi

Ir-rekwiżiti li japplikaw għall-manwal tal-operaturi, inklużi l-aspetti marbutin mal-protezzjoni mis-sustanzi perikolużi u mat-tħaddim u l-manutenzjoni tal-vettura, għall-vetturi tal-kategoriji T, C, R u S imsemmija fil-punti (l), (n) u (q) tal-Artikolu 18(2) tar-Regolament (UE) Nru 167/2013 għandhom jiġu stabbiliti fl-Anness XXII ta' dan ir-Regolament.

Artikolu 26

Rekwiżiti li japplikaw għall-apparat ta’ kontroll, inklużi s-sikurezza u l-affidabbiltà tas-sistemi ta’ kontroll u tal-apparat ta’ emerġenza u ta’ waqfien awtomatiku

Il-proċeduri tat-testijiet u r-rekwiżiti li japplikaw għall-apparat ta’ kontroll, inklużi s-sikurezza u l-affidabbiltà tas-sistemi ta’ kontroll u tal-apparat ta’ emerġenza u ta’ waqfien awtomatiku għall-vetturi tal-kategoriji T u C imsemmija fl-Artikolu 18(2)(o) tar-Regolament (UE) Nru 167/2013 għandhom isiru u jiġu vverifikati skont l-Anness XXIII ta’ dan ir-Regolament.

Artikolu 27

Rekwiżiti li japplikaw għall-protezzjoni minn perikli mekkaniċi oħrajn

Il-proċeduri tat-testijiet u r-rekwiżiti li japplikaw għall-protezzjoni mill-perikli mekkaniċi, inklużi l-aspetti marbutin mal-protezzjoni mill-uċuħ raffi, minn truf u angoli li jaqtgħu, mill-qsim ta' pajpijiet li jkun fihom il-fluwidi u miċ-ċaqliq mhux ikkontrollat tal-vettura, minbarra dawk imsemmija fl-Artikoli 9 sa 14, 19 u 23, għall-vetturi tal-kategoriji T, C, R u S imsemmija fl-Artikolu 18(2)(p) tar-Regolament (UE) Nru 167/2013 għandhom isiru u jiġu vverifikati skont l-Anness XXIV ta' dan ir-Regolament.

Artikolu 28

Rekwiżiti li japplikaw għall-ilqugħ u l-apparat ta’ protezzjoni

Il-proċeduri tat-testijiet u r-rekwiżiti li japplikaw għall-ilqugħ u l-apparat ta’ protezzjoni għall-vetturi tal-kategoriji T, C, R u S imsemmija fl-Artikolu 18(2)(r) tar-Regolament (UE) Nru 167/2013 għandhom isiru u jiġu vverifikati skont l-Anness XXV ta’ dan ir-Regolament.

Artikolu 29

Rekwiżiti li japplikaw għall-informazzjoni, it-twissijiet u l-marki

Il-proceduri tat-testijiet u r-rekwiżiti li japplikaw għall-informazzjoni, it-twissijiet u l-marki, inklużi l-aspetti marbutin mas-sinjali ta' twissija fir-rigward tal-brejkijiet u mat-tħaddim u l-manutenzjoni tal-vettura, għall-vetturi tal-kategoriji T, C, R u S imsemmija fl-Artikolu 18(2)(s) tar-Regolament (UE) Nru 167/2013 għandhom isiru u jiġu vverifikati skont l-Anness XXVI ta' dan ir-Regolament.

Artikolu 30

Rekwiżiti li japplikaw għall-materjali u l-prodotti

Il-proċeduri tat-testijiet u r-rekwiżiti li japplikaw għall-materjali u l-prodotti għall-vetturi tal-kategoriji T u C imsemmija fl-Artikolu 18(2)(t) tar-Regolament (UE) Nru 167/2013 għandhom isiru u jiġu vverifikati skont l-Anness XXVII ta’ dan ir-Regolament.

Artikolu 31

Rekwiżiti li japplikaw għall-batteriji

Il-proċeduri tat-testijiet u r-rekwiżiti li japplikaw għall-batteriji għall-vetturi tal-kategoriji T u C imsemmija fl-Artikolu 18(2)(u) tar-Regolament (UE) Nru 167/2013 għandhom isiru u jiġu vverifikati skont l-Anness XXVIII ta’ dan ir-Regolament.

Artikolu 32

Rekwiżiti li japplikaw għall-protezzjoni mis-sustanzi perikolużi

Il-proċeduri tat-testijiet u r-rekwiżiti li japplikaw għall-protezzjoni mis-sustanzi perikolużi għall-vetturi tal-kategoriji T u C imsemmija fl-Artikolu 18(2)(l) tar-Regolament (UE) Nru 167/2013 għandhom isiru u jiġu vverifikati skont l-Anness XXIX ta’ dan ir-Regolament.







KAPITOLU III

REKWIŻITI MARBUTIN MAS-SERVIZZI TEKNIĊI

Artikolu 33

Standards tal-prestazzjoni u valutazzjoni tas-servizzi tekniċi

Is-servizzi tekniċi jridu jikkonformaw mal-istandards tal-prestazzjoni u mal-proċedura għall-valutazzjoni tagħhom imsemmija fl-Artikolu 61 tar-Regolament (UE) Nru 167/2013, li għandhom jiġu vverifikati skont l-Anness XXX ta’ dan ir-Regolament.

Artikolu 34

Permissibbiltà tal-ittestjar intern

L-ittestjar intern mis-servizzi tekniċi interni msemmija fl-Artikolu 60(1) tar-Regolament (UE) Nru 167/2013 jista’ jsir biss fil-każijiet fejn dan huwa permess skont l-Anness III ta’ dan ir-Regolament.







KAPITOLU IV

APPROVAZZJONI TAT-TIP NAZZJONALI TA’ VETTURI, SISTEMI, KOMPONENTI JEW UNITAJIET TEKNIĊI SEPARATI

Artikolu 35

Approvazzjoni tat-tip nazzjonali ta’ vetturi, sistemi, komponenti jew unitajiet tekniċi separati

L-awtoritajiet nazzjonali ma għandhomx jirrifjutaw li jagħtu l-approvazzjoni tat-tip nazzjonali għal tip ta’ vettura, sistema, komponent jew unità teknika separata għal raġunijiet marbutin mar-rekwiżiti tal-kostruzzjoni jekk il-vettura, is-sistema, il-komponent jew l-unità teknika separata tkun konformi mar-rekwiżiti stipulati f’dan ir-Regolament.







KAPITOLU V

DISPOŻIZZJONIJIET FINALI

Artikolu 36

Emendi fl-Anness I tar-Regolament (UE) Nru 167/2013

L-Anness I tar-Regolament (UE) Nru 167/2013 għandu jiġi emendat kif ġej:

(1) fir-ringiela nru 39, l-annotazzjonijiet li jikkorrispondu għall-kategoriji ta’ vetturi Ca u Cb għandhom jinbidlu bl-ittra “X”;

(2) fir-ringiela nru 41, l-annotazzjonijiet li jikkorrispondu għall-kategoriji ta’ vetturi T2a u T2b għandhom jinbidlu bl-ittra “X”;

(3) fir-ringiela nru 43, l-annotazzjonijiet li jikkorrispondu għall-kategoriji ta’ vetturi Ca u Cb għandhom jinbidlu bl-ittra “X”;

(4) fir-ringiela nru 44, l-annotazzjonijiet li jikkorrispondu għall-kategoriji ta’ vetturi Ca u Cb għandhom jinbidlu bl-ittra “X”.

Artikolu 37

Dħul fis-seħħ u applikazzjoni

Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.

Għandu japplika mill-1 ta’ Jannar 2016.

Dan ir-Regolament għandu jorbot fl-intier tiegħu u japplika direttament fl-Istati Membri kollha.









SOMMARJU







Numru tal-Anness Titlu tal-Anness Bini ta’ vetturi u rekwiżiti ġenerali ta’ approvazzjoni tat-tip I Applikazzjoni tar-regolamenti NU/KEE II Rikonoxximent ta’ rapporti ta’ testijiet maħruġin abbażi tal-Kodiċijiet tal-OECD għall-finijiet tal-approvazzjoni tat-tip tal-UE III Arranġamenti fir-rigward ta’ proċeduri ta’ approvazzjoni tat-tip, inklużi r-rekwiżiti relatati mal-ittestjar virtwali IV Arranġamenti fir-rigward ta’ konformità tal-produzzjoni V Rekwiżiti fir-rigward tal-aċċess għal informazzjoni ta’ tiswija u ta’ manutenzjoni VI Rekwiżiti li japplikaw għal strutturi ta’ protezzjoni kontra l-qlib (ittestjar dinamiku) VII Rekwiżiti li japplikaw għal strutturi ta’ protezzjoni kontra l-qlib (tratturi biċ-ċineg) VIII Rekwiżiti li japplikaw għal strutturi ta’ protezzjoni kontra l-qlib (ittestjar statiku) IX Rekwiżiti li japplikaw għal strutturi ta’ protezzjoni kontra l-qlib (strutturi ta' protezzjoni kontra l-qlib immuntati fuq quddiem ta' tratturi ta' karreġġata dejqa) X Rekwiżiti li japplikaw għal strutturi ta’ protezzjoni kontra l-qlib (strutturi ta' protezzjoni kontra l-qlib immuntati fuq wara ta' tratturi ta' karreġġata dejqa) XI Rekwiżiti li japplikaw għal strutturi ta’ protezzjoni minn oġġetti li jaqgħu XII Rekwiżiti li japplikaw għal sits tal-passiġġieri XIII Rekwiżiti li japplikaw għall-esponiment tax-xufier għal-livell ta’ storbju XIV Ir-rekwiżiti li japplikaw għas-sit tax-xufier XV Rekwiżiti li japplikaw għall-ispazju għall-immanuvrar u għall-aċċess għall-pożizzjoni tas-sewqan XVI Rekwiżiti li japplikaw għal konnessjonijiet motorizzati XVII Rekwiżiti li japplikaw għall-protezzjoni ta’ komponenti ta' propulsjoni XVIII Rekwiżiti li japplikaw għal ankraġġi taċ-ċinturin tas-sikurezza XIX Rekwiżiti li japplikaw għaċ-ċinturini tas-sikurezza XX Rekwiżiti li japplikaw għall-protezzjoni kontra oġġetti li jippenetraw XXI Rekwiżiti li japplikaw għal sistemi ta’ egżost XXII Rekwiżiti li japplikaw għall-manwal tal-operatur XXIII Rekwiżiti li japplikaw għall-istrumenti ta' kontroll, inkluż is-sikurezza u l-affidabbiltà tas-sistemi ta’ kontroll u tat-tagħmir ta’ emerġenza u ta’ waqfien awtomatiku XXIV Rekwiżiti li japplikaw għall-protezzjoni kontra perikli mekkaniċi oħra XXV Rekwiżiti li japplikaw għal ilqugħ u tagħmir protettiv XXVI Rekwiżiti li japplikaw għall-informazzjoni, it-twissijiet u l-immarkar XXVII Rekwiżiti li japplikaw għall-materjali u l-prodotti XXVIII Rekwiżiti li japplikaw għall-batteriji XXIX Rekwiżiti li japplikaw għall-protezzjoni kontra s-sustanzi perikolużi Rekwiżiti relatati ma’ servizzi tekniċi XXX Standards ta’ prestazzjoni u valutazzjoni ta’ servizzi tekniċi









ANNESS I







Applikazzjoni tar-regolamenti NU/KEE Regolament NU/KEE Nru Suġġett Serje ta’ emendi Referenza fil-ĠU Applikabbiltà 14 Ankraġġi taċ-ċinturin tas-sikurezza, sistemi tal-ankraġġi ISOFIX u ankraġġi tal-katina ta’ fuq (top tether) ISOFIX Suppliment 1 għas-serje 07 tal-emendi ĠU L 109, 28.4.2011, p. 1 T u C 16 Ċinturini tas-sikurezza, sistemi ta’ trażżin u sistemi ta’ trażżin tat-tfal Suppliment 1 għas-serje 06 tal-emendi ĠU L 233, 9.9.2011, p. 1 T u C 43 Ħġieġa tas-sikurezza Suppliment 12 għas-serje 00 tal-emendi ĠU L 230, 31.8.2010, p. 119 T u C 60 Kontrolli mħaddma mix-xufier – identifikazzjoni ta’ kontrolli, indikatur operatorju u indikaturi (ċiklomuturi/muturi) ĠU L 95, 31.3.2004, p. 10 T u C 79 Tagħmir tal-istering Suppliment 3 għas-serje 01 tal-emendi u Corrigendum 20 ta’ Jannar 2006 ĠU L 137, 27.5.2008, p. 25 T u C

Nota ta’ spjegazzjoni:

Il-fatt li komponent huwa inkluż f’din il-lista ma jagħmilx l-installazzjoni tiegħu obbligatorja. Madankollu, għal ċerti komponenti, ir-rekwiżiti ta’ installazzjoni obbligatorja huma stabbiliti f’Annessi oħra ta’ dan ir-Regolament.









ANNESS II







Rikonoxximent ta’ rapporti ta’ testijiet maħruġa abbażi tal-Kodiċijiet OECD għall-finijiet tal-approvazzjoni tat-tip tal-UE Rapport ta’ test abbażi tal-Kodiċi OECD Nru Suġġett Edizzjoni Applikabbiltà Alternattivi għar-rapport tat-test tal-UE abbażi ta’ 3 Ittestjar uffiċjali ta’ strutturi ta’ protezzjoni fuq tratturi għall-agrikoltura u l-forestrija (test dinamiku) Edizzjoni 2015 -Lulju 2014- T1, T4.2 u T4.3 Anness VI u Anness XVIII (jekk l-ankraġġi taċ-ċinturini tas-sikurezza ġew ittestjati) 4 Ittestjar uffiċjali ta’ strutturi ta’ protezzjoni fuq tratturi agrikoli u tal-forestrija (test statiku) Edizzjoni 2015 -Lulju 2014- T1/C1, T4.2/C4.2 u T4.3/C4.3 Anness VIII u Anness XVIII (jekk l-ankraġġi taċ-ċinturini tas-sikurezza ġew ittestjati) 5 Miżuri uffiċjali ta’ storbju fil-pożizzjoni(ijiet) tas-sewqan fuq tratturi agrikoli u ta’ forestrija Edizzjoni 2015 -Lulju 2014- T u C Anness XIII 6 Ittestjar uffiċjali ta’ strutturi ta’ protezzjoni kontra l-qlib immuntati fuq quddiem fuq tratturi agrikoli u forestali b'karreġġjata dejqa Edizzjoni 2015 -Lulju 2014- T2, T3 u T4.3 Anness IX u Anness XVIII (jekk l-ankraġġi taċ-ċinturini tas-sikurezza ġew ittestjati) 7 Ittestjar uffiċjali ta’ strutturi ta’ protezzjoni kontra l-qlib mmuntati fuq wara fuq tratturi agrikoli u forestali b'karreġġjata dejqa Edizzjoni 2015 -Lulju 2014- T2/C2, T3/C3 uT4.3/C4.3 Anness X u Anness XVIII (jekk l-ankraġġi taċ-ċinturini tas-sikurezza ġew ittestjati) 8 Ittestjar uffiċjali tal-istrutturi ta’ protezzjoni fuq it-tratturi għall-agrikoltura u għall-forestrija biċ-ċineg Edizzjoni 2015 -Lulju 2014- C1, C2, C4.2 u C4.3 Anness VII u Anness XVIII (jekk l-ankraġġi taċ-ċinturini tas-sikurezza ġew ittestjati) 10 Ittestjar uffiċjali ta’ strutturi ta’ protezzjoni minn oġġetti li jaqgħu fuq tratturi agrikoli u tal-foresti Edizzjoni 2015 -Lulju 2014- T u C Anness XI Parti C









ANNESS III

Arranġamenti fir-rigward ta’ proċeduri ta’ approvazzjoni tat-tip inklużi r-rekwiżiti relatati ma' ttestjar virtwali

1. Proċess ta’ approvazzjoni tat-tip

Meta tirċievi applikazzjoni għal approvazzjoni tat-tip ta’ vettura, l-awtorità ta’ approvazzjoni għandha:

1.1. tivverifika li ċ-ċertifikati kollha tal-approvazzjoni tat-tip tal-UE u r-rapporti tat-test maħruġa skont ir-Regolament (UE) Nru 167/2013 u skont l-atti ddelegati u ta' implimentazzjoni adottati skont dak ir-Regolament li huma applikabbli għall-approvazzjoni tat-tip ta’ vetturi jkopru t-tip ta’ vettura u jikkorrispondu għar-rekwiżiti preskritti;

1.2. b’referenza għad-dokumentazzjoni, tiżgura li l-ispeċifikazzjonijiet tal-vettura u d-dejta inkluża fid-dokument ta’ informazzjoni tal-vettura huma inklużi fid-dejta fil-pakketti tal-informazzjoni u fiċ-ċertifikati tal-approvazzjoni tat-tip tal-UE maħruġin skont ir-Regolament (UE) Nru 167/2013 u skont l-atti ddelegati u ta’ implimentazzjoni adottati skont dak ir-Regolament;

1.3. fuq kampjun magħżul ta' vetturi mit-tip li għandu jiġi approvat, twettaq jew torganizza biex jitwettqu spezzjonijiet tal-parts u s-sistemi tal-vettura sabiex jiġi vverifikat li l-vettura(i) hija/huma mibnija skont id-dejta rilevanti li hemm fil-pakkett ta' informazzjoni awtentifikat fir-rigward tar-Regolament (UE) Nru 167/2013 u tal-atti ddelegati u ta' implimentazzjoni adottati skont dak ir-Regolament;

1.4. tagħmel jew tirranġa biex isiru verifiki rilevanti ta’ installazzjoni fir-rigward ta’ unitajiet tekniċi separati fejn applikabbli;

1.5. tagħmel jew torganizza sabiex isiru l-verifiki neċessarji fir-rigward tal-preżenza tas-suġġetti previsti fl-Anness I tar-Regolament (UE) Nru 167/2013;

2. Kombinazzjoni ta’ speċifikazzjonijiet tekniċi

In-numru ta’ vetturi li se jiġu sottomessi huwa suffiċjenti sabiex tkun possibbli verifika xierqa tad-diversi kombinazzjonijiet għall-approvazzjoni tat-tip skont il-kriterji li ġejjin:

2.1. unità ta' propulsjoni;

2.2. trasmissjoni;

2.3. fusijiet motorizzati (numru, pożizzjoni u interkonnessjoni);

2.4. fusijiet immanuvrati (numru u pożizzjoni);

2.5. sistema tal-ibbrejkjar u fusijiet ibbrejkjati (numru);

2.6. struttura ta’ protezzjoni kontra l-qlib;

2.7. protezzjoni kontra s-sustanzi perikolużi.

3. Dispożizzjonijiet speċifiċi

3. Meta ma jkun disponibbli l-ebda ċertifikat ta’ approvazzjoni jew rapport ta’ ttestjar fir-rigward tas-suġġetti koperti mir-Regolament (UE) Nru 167/2013 jew mill-atti ddelegati u ta' implimentazzjoni adottati skont dak ir-Regolament, l-awtorità ta’ approvazzjoni għandha:

3.1. torganizza sabiex isiru t-testijiet u l-verifiki neċessarji kif meħtieġ mir-Regolament (UE) Nru 167/2013 u mill-atti ddelegati u ta' implimentazzjoni adottati skont dak ir-Regolament;

3.2. tivverifika li l-vettura tikkonforma mal-karatteristiċi mogħtija fil-fowlder tal-informazzjoni dwar il-vettura u li din tissodisfa r-rekwiżiti tekniċi tar-Regolament (UE) Nru 167/2013 u tal-atti ddelegati u ta' implimentazzjoni adottati skont dak ir-Regolament;

3.3. tagħmel jew torganizza sabiex isiru l-verifiki rilevanti tal-installazzjoni fir-rigward ta’ komponenti u unitajiet tekniċi separati fejn applikabbli.

4. Proċeduri li għandhom jiġu segwiti matul approvazzjoni tat-tip tal-UE f’diversi stadji

4.1. Ġenerali

4.1.1. L-operazzjoni sodisfaċenti tal-proċess tal-approvazzjoni tat-tip tal-UE f’diversi stadji tirrikjedi azzjoni konġunta mill-manifatturi kollha kkonċernati. Għal dan il-għan, l-awtoritajiet tal-approvazzjoni tat-tip għandhom jiżguraw, qabel ma jagħtu l-ewwel approvazzjoni u l-approvazzjoni tal-istadju sussegwenti, li jeżistu arranġamenti xierqa bejn il-manifatturi rilevanti għall-provvista u l-interkambju ta’ dokumenti u informazzjoni b’tali mod li t-tip ta’ vettura kompluta jkun jissodisfa r-rekwiżiti tekniċi tar-Regolament (UE) Nru 167/2013 u tal-atti ddelegati u ta' implimentazzjoni adottati skont dak ir-Regolament. Tali informazzjoni tinkludi dettalji ta’ sistema rilevanti, approvazzjonijiet ta’ komponenti u ta’ unitajiet tekniċi separati u ta’ partijiet ta’ vetturi li jiffurmaw parti minn vettura mhux kompluta iżda li għadhom mhux approvati.

4.1.2. It-tipi ta’ approvazzjonijiet tal-UE b’konformità mal-punt 4 jingħataw abbażi tal-istat attwali tal-ikkompletar tat-tip ta’ vettura u jinkorporaw l-approvazzjonijiet kollha mogħtija fi stadji preċedenti.

4.1.3. Kull manifattur fi proċess tal-approvazzjoni tat-tip tal-UE f’diversi stadji huwa responsabbli għall-approvazzjoni u għall-konformità tal-produzzjoni tas-sistemi kollha, komponenti u unitajiet tekniċi separati mmanifatturati minnu jew miżjudin minnu għall-istadju mibni qabel. Mhuwiex responsabbli għas-suġġetti li kienu approvati fi stadju preċedenti minbarra f’dawk il-każijiet meta jimmodifika partijiet rilevanti sal-punt li l-approvazzjoni mogħtija qabel ssir invalida.

4.2. Proċeduri.

L-awtorità ta’ approvazzjoni għandha:

4.2.1. tivverifika li ċ-ċertifikati tal-approvazzjoni tat-tip tal-UE u r-rapporti tat-testijiet mogħtija skont ir-Regolament (UE) Nru 167/2013 u l-atti ddelegati u ta' implimentazzjoni adottati skont dak ir-Regolament li huma applikabbli għall-approvazzjoni tat-tip ta’ vettura jkopru t-tip ta’ vettura fl-istat komplet tagħha u jikkorrispondu għar-rekwiżiti preskritti;

4.2.2. tiżgura li d-dejta rilevanti kollha, b’kunsiderazzjoni għall-istat komplet tal-vettura, hija inkluża fil-fowlder tal-informazzjoni;

4.2.3. b’referenza għad-dokumentazzjoni, tiżgura li l-ispeċifikazzjoni(jiet) tal-vettura u d-dejta inkluża fil-fowlder tal-informazzjoni dwar il-vettura huma inklużi fid-dejta fil-pakketti tal-informazzjoni u fiċ-ċertifikati tal-approvazzjoni tat-tip tal-UE, skont ir-Regolament (UE) Nru 167/2013 jew l-atti ddelegati u ta’ implimentazzjoni adottati skont dak ir-Regolament; u fil-każ ta’ vettura kompluta, meta n-numru ta’ punt fil-fowlder ta’ informazzjoni ma jkun inkluż fl-ebda pakkett ta’ informazzjoni, tikkonferma li l-parti rilevanti tal-karatteristika tikkonforma mad-dettalji mogħtija fil-fowlder tal-informazzjoni;

4.2.4. fuq kampjun magħżul ta' vetturi mit-tip li għandu jiġi approvat, twettaq jew torganizza biex jitwettqu spezzjonijiet tal-parts u sistemi tal-vettura sabiex jiġi vverifikat li l-vettura(i) hija/huma mibnija skont id-dejta rilevanti li hemm fil-pakkett ta' informazzjoni awtentifikat fir-rigward tar-Regolament (UE) Nru 167/2013 u tal-atti ddelegati u ta' implimentazzjoni adottati skont dak ir-Regolament;

4.2.5. tagħmel jew torganizza sabiex isiru l-verifiki rilevanti tal-installazzjoni fir-rigward ta’ unitajiet tekniċi separati fejn dan ikun applikabbli.

4.3. In-numru ta’ vetturi li għandhom jiġu spezzjonati għall-finijiet tal-punt 4.2.4 huwa suffiċjenti sabiex ikun jista' jsir il-kontroll xieraq tad-diversi kombinazzjonijiet sabiex ikunu tipi approvati tal-UE skont l-istat ta’ kkompletar tal-vettura u l-kriterji stabbiliti fil-punt 2.

5. Kundizzjonijiet li bihom irid isir l-ittestjar virtwali u rekwiżiti li għalihom jista’ jsir l-ittestjar virtwali

5.1. Għanijiet u kamp ta’ applikazzjoni

Il-punt 5, jistabbilixxi dispożizzjonijiet xierqa dwar ittestjar virtwali b’konformità mal-Artikolu 27(6) tar-Regolament (UE) Nru 167/2013 huwa ma japplikax għat-tieni subparagrafu tal-Artikolu 27(3) ta’ dak ir-Regolament.

5.2. Lista ta’ rekwiżiti li għalihom jista’ jsir l-ittestjar virtwali

▼M1







Tabella 1 Lista ta’ rekwiżiti li jistgħu jkunu soġġetti għal testjar virtwali Referenza tal-att delegat Numru tal-Anness Rekwiżiti Restrizzjonijiet/Kummenti Ir-Regolament (UE) Nru 1322/2014. IX imġiba ta' qlib kontinwu jew interrott f’każ ta’ trattur b'karreġġjata dejqa li jinqaleb lateralment u li jkollu qafas protettiv immuntat fuq in-naħa ta’ quddiem tas-sit tas-sewwieq Sezzjoni B4 Ir-Regolament (UE) Nru 1322/2014. XV Rekwiżiti li japplikaw għall-ispazju għall-immanuvrar u għall-aċċess għall-pożizzjoni tas-sewqan Rekwiżiti relatati biss mad-dimensjonijiet u l-pożizzjonament Ir-Regolament (UE) 2015/208 VII Rekwiżiti dwar il-kamp ta' viżjoni u l-wajpers tal-windskrin Rekwiżiti relatati biss mad-dimensjonijiet, il-pożizzjonament u l-viżibbiltà Ir-Regolament (UE) 2015/208 IX Rekwiżiti dwar il-mirja retroviżuri Rekwiżiti relatati biss mad-dimensjonijiet, il-pożizzjonament u l-viżibbiltà Ir-Regolament (UE) 2015/208 XII Rekwiżiti dwar l-installazzjoni tad-dawl Rekwiżiti relatati biss mad-dimensjonijiet, il-pożizzjonament u l-viżibbiltà fil-punti 5 u 6 (bl-eċċezzjoni ta’ rekwiżiti fotometriċi u kolorimetriċi) Ir-Regolament (UE) 2015/208 XIII Rekwiżiti dwar il-protezzjoni tal-okkupanti tal-vettura, inklużi l-fittings ta’ ġewwa, fejn tistrieħ ir-ras, iċ-ċintorini ta’ sikurezza, il-bibien tal-vettura Parti 2 Rekwiżiti relatati biss mad-dimensjonijiet, inkluża l-forma dettaljata u l-pożizzjonament Ir-Regolament (UE) 2015/208 XIV Rekwiżiti dwar il-parti esterna u l-aċċessorji tal-vettura Rekwiżiti relatati biss mad-dimensjonijiet, inkluża l-forma dettaljata u l-pożizzjonament

▼B

6. Kundizzjonijiet li bihom irid isir l-ittestjar virtwali

6.1. Xejra ta’ test virtwali

L-iskema li ġejja tintuża bħala struttura bażika għad-deskrizzjoni u t-twettiq ta’ ttestjar virtwali:

6.1.1. għan;

6.1.2. mudell tal-istruttura;

6.1.3. kundizzjonijiet tal-konfini;

6.1.4. suppożizzjonijiet tat-tagħbija;

6.1.5. kalkolu;

6.1.6. valutazzjoni;

6.1.7. Dokumentazzjoni.

6.2. Prinċipji ta’ simulazzjoni u kalkolu tal-kompjuters

6.2.1. Mudell matematiku

Il-mudell matematiku jiġi pprovdut mill-manifattur huwa jirrifletti l-kumplessità tal-istruttura tal-vettura, tas-sistema u tal-komponenti li għandhom jiġu ttestjati fir-rigward tar-rekwiżiti. L-istess dispożizzjonijiet japplikaw mutatis mutandis għall-ittestjar ta’ komponenti u unitajiet tekniċi indipendentement mill-vettura.

▼M1

6.2.2. Il-proċess ta’ validazzjoni tal-mudell matematiku

Il-mudell matematiku għandu jiġi vvalidat b’paragun mal-kundizzjonijiet tat-test attwali. Għal dan il-għan, għandu jsir test fiżiku għall-finijiet li jiġu pparagunati r-riżultati miksuba meta jintuża l-mudell matematiku mar-riżultati tat-test fiżiku. Il-komparabbiltà tar-riżultati tat-test għandha tiġi ppruvata. Għal dak l-għan, il-manifatturi għandhom jipprovdu lis-servizz tekniku b’rapport ta' korrelazzjoni li jinkludi informazzjoni dwar il-mudell matematiku u l-korrelazzjoni bejn ir-riżultati miksuba b’tali mudell u dawk miksuba f’testijiet fiżiċi skont l-iskema stabbilita fil-punt 6.1. Rapport ta’ validazzjoni, li jikkonferma l-konformità tal-mudell matematiku, għandu jitfassal mill-manifattur jew mis-servizz tekniku u jiġi ppreżentat lill-awtorità tal-approvazzjoni. Kull bidla li ssir lill-mudell matematiku jew lis-softwer, li x'aktarx tinvalida r-rapport ta’ validazzjoni għandha titressaq għall-attenzjoni tal-awtorità tal-approvazzjoni, li tista’ titlob li jitwettaq proċess ta’ validazzjoni ġdid. Il-flow chart tal-proċess ta’ validazzjoni tintwera fil-Figura 1 tal-punt 7.

▼B

6.2.3. Dokumentazzjoni

Id-dejta u l-għodda awżiljarja użati għas-simulazzjoni u l-kalkolu għandhom isiru disponibbli mill-manifattur u jiġu ddokumentati b’mod xieraq.

6.2.4. Għodod u sostenn

Wara talba mis-servizz tekniku, il-manifattur iforni jew jipprovdi aċċess għall-għodod neċessarji, inkluż softwer adattat.

6.2.5. Barra minn hekk, il-manifattur jipprovdi sostenn xieraq għas-servizz tekniku.

6.2.6. Il-provvediment ta’ aċċess u s-sostenn għas-servizz tekniku ma jnaqqas mill-ebda obbligu tas-servizz tekniku rigward il-ħiliet tal-persunal tiegħu, il-ħlas tad-drittijiet tal-liċenzja u r-rispett tal-kunfidenzjalità.

▼M1

6.2.7. Il-proċess ta’ approvazzjoni meta jintuża ttestjar virtwali Il-konformità mar-rekwiżiti stabbiliti fit-Tabella 1 tal-punt 5.2 tista’ tintwera biss permezz ta’ proċeduri ta' ttestjar virtwali jekk dawn ikunu twettqu skont mudell matematiku vvalidat skont ir-rekwiżiti stabbiliti fil-punt 6.2.2. L-applikabbiltà u r-restrizzjonijiet tal-mudell għandhom ikunu miftiehma mas-servizzi tekniċi u għandhom ikunu soġġetti għall-approvazzjoni tal-awtorità tal-approvazzjoni.

6.2.8. Rapport tat-test tal-ittestjar virtwali Is-servizz tekniku għandu jipprovdi rapport tat-test bir-riżultati tal-ittestjar virtwali. Ir-rapport tat-test għandu jkun koerenti mar-rapport ta’ korrelazzjoni u r-rapport ta’ validazzjoni u għandu jinkludi mill-inqas l-elementi li ġejjin: il-bini tal-prototip virtwali, l-inputs ta' simulazzjoni u r-riżultati tas-simulazzjoni relatati mar-rekwiżiti tekniċi.

▼B

7. Ittestjar virtwali tal-proċess ta’ validazzjoni

Figura 1

Flow chart tal-ittestjar virtwali tal-proċess ta’ validazzjoni









ANNESS IV

Arranġamenti fir-rigward tal-konformità tal-produzzjoni

1. Definizzjonijiet

Għall-finijiet ta’ dan l-Anness japplikaw id-definizzjonijiet li ġejjin:

1.1. “sistema ta’ mmaniġġjar tal-kwalità” tfisser sett ta’ elementi interrelatati jew li jinteraġixxu li l-organizzazzjonijiet jużaw sabiex imexxu u jirregolaw kif jiġu implimentati l-politiki tal-kwalità u kif jintlaħqu l-għanijiet tal-kwalità;

1.2. “eżerċizzju tal-awditjar” tfisser proċess ta’ ġbir ta’ evidenza użat biex jiġi evalwat kemm qed jiġu applikati tajjeb il-kriterji tal-awditjar; dan għandu jkun oġġettiv, imparzjali u indipendenti u l-proċess tal-awditjar għandu jkun kemm sistematiku kif ukoll dokumentat;

1.3. “azzjonijiet korrettivi” tfisser proċess ta’ soluzzjoni ta’ problemi b’passi sussegwenti meħuda biex jitneħħew il-kawżi ta’ nuqqas ta’ konformità jew sitwazzjoni mhux mixtieqa u ddisinjati biex jipprevjenu li jerġgħu jokkorru;

2. Għan

2.1. Il-konformità tal-proċedura ta’ produzzjoni għandha l-għan li tiżgura li kull vettura, sistema, komponent, unità teknika separata, parti jew tagħmir prodott tkun f’konformità mar-rekwiżiti ta’ speċifikazzjoni, prestazzjoni u mmarkar tat-tip approvat.

2.2. Il-proċeduri jinkludu, b’mod inseparabbli, il-valutazzjoni tas-sistemi ta’ mmaniġġjar tal-kwalità, imsejħa l-“valutazzjoni inizjali” u stabbilita fit-taqsima 3., u l-verifika u l-kontrolli relatati mal-produzzjoni, imsejħa l-“arranġamenti tal-konformità tal-prodott” u stabbiliti fit-taqsima 4.

3. Valutazzjoni inizjali

3.1. Qabel ma tagħti l-approvazzjoni tat-tip, l-awtorità ta’ approvazzjoni tivverifika l-eżistenza ta’ arranġamenti u proċeduri sodisfaċenti mill-manifattur sabiex jiġi żgurat kontroll effettiv sabiex il-vetturi, is-sistemi, il-komponenti u l-unitajiet tekniċi separati, meta jkunu qed jiġu mmanifatturati, jikkonformaw mat-tip approvat.

3.2. Il-linji gwida għall-kwalità u/jew għall-awditjar ta' sistemi ta' ġestjoni ambjentali stabbiliti fl-Istandard EN ISO 19011:2011 għandhom japplikaw għall-valutazzjoni inizjali.

3.3. Ir-rekwiżiti msemmija fil-punt 3.1 jiġu vverifikati għas-sodisfazzjon tal-awtorità ta’ approvazzjoni li tagħti l-approvazzjoni tat-tip. L-awtorità ta’ approvazzjoni tiġi ssodisfata bil-valutazzjoni inizjali u bl-arranġamenti ta’ konformità tal-prodott mogħtija fit-taqsima 4 billi tikkunsidra, skont il-bżonn, wieħed mill-arranġamenti deskritti fil-punti 3.3.1 sa 3.3.3 jew taħlita ta’ dawk l-arranġamenti b’mod sħiħ jew parzjali kif xieraq.

3.3.1. Il-valutazzjoni inizjali u/jew il-verifika l-arranġamenti ta’ konformità tal-prodott isiru mill-awtorità ta’ approvazzjoni li tagħti l-approvazzjoni jew korp maħtur li jaġixxi f’isem l-awtorità ta’ approvazzjoni.

3.3.1.1. Meta wieħed jikkunsidra l-limitu tal-valutazzjoni inizjali li għandha ssir, l-awtorità ta’ approvazzjoni tista’ tikkunsidra l-informazzjoni disponibbli relatata ma’: 3.3.1.1.1. iċ-ċertifikazzjoni tal-manifattur deskritta fil-punt 3.3.3, li ma ġietx ikkwalifikata jew rikonoxxuta taħt dak il-punt; 3.3.1.1.2. fil-każ ta’ approvazzjonijiet tat-tip ta’ komponenti jew unitajiet tekniċi separati, valutazzjonijiet tas-sistema tal-kwalità li jkunu saru fil-bini tal-manifattur tal-komponent jew tal-unità teknika separata mill-manifattur(i) tal-vettura, skont speċifikazzjoni waħda jew iktar tas-settur industrijali, li jissodisfaw ir-rekwiżiti tal-istandard armonizzat EN ISO 9001:2008.

3.3.2. Il-valutazzjoni inizjali u/jew il-verifikazzjoni tal-konformità tal-prodott jistgħu jsiru wkoll mill-awtorità ta’ approvazzjoni ta’ Stat Membru ieħor, jew mill-korp identifikat maħtur għall-dan l-għan mill-awtorità ta’ approvazzjoni.

3.3.2.1. Fit-tali każ, l-awtorità ta’ approvazzjoni tal-Istat Membru l-ieħor tipprepara dikjarazzjoni ta’ konformità li tiddefinixxi l-oqsma u l-faċilitajiet ta’ produzzjoni li kopriet bħala rilevanti għall-vetturi, is-sistemi, il-komponenti jew l-unitajiet tekniċi separati li jridu jingħataw approvazzjoni tat-tip.

3.3.2.2. Meta tirċievi applikazzjoni għal dikjarazzjoni ta’ konformità mill-awtorità ta’ approvazzjoni ta’ Stat Membru li jagħti l-approvazzjoni tat-tip, l-awtorità ta’ approvazzjoni ta’ Stat Membru ieħor għandha tibgħat id-dikjarazzjoni ta’ konformità jew tagħti l-parir li mhix f’pożizzjoni li tipprovdi tali dikjarazzjoni.

3.3.2.3. Id-dikjarazzjoni ta’ konformità tal-inqas tinkludi dan li ġej: 3.3.2.3.1. grupp jew kumpanija (eż. XYZ automotive); 3.3.2.3.2. organizzazzjoni partikolari (eż. diviżjoni Ewropea); 3.3.2.3.3. impjanti/siti (eż. impjant 1 tal-magni (Renju Unit) – impjant 2 tal-vetturi (il-Ġermanja)); 3.3.2.3.4. firxa ta’ vetturi/komponenti (eż. il-mudelli kollha tal-kategorija T1); 3.3.2.3.5. oqsma vvalutati (eż. immuntar tal-magni, ippressar u mmuntar tal-body, immuntar tal-vettura); 3.3.2.3.6. dokumenti eżaminati (eż. Manwal u proċeduri tal-kwalità tal-kumpanija u tas-sit); 3.3.2.3.7. data tal-valutazzjoni (eż. Awditjar li sar mit-18 sat-30.5.2013); 3.3.2.3.8. żjara ppjanata tal-monitoraġġ (eż. Ottubru 2014).

3.3.3. L-awtorità ta’ approvazzjoni taċċetta wkoll iċ-ċertifikazzjoni xierqa tal-manifattur għall-istandard armonizzat EN ISO 9001:2008 jew standard armonizzat ekwivalenti bħala li tissodisfa r-rekwiżiti inizjali ta’ valutazzjoni tal-punt 3.3. Il-manifattur jipprovdi dettalji taċ-ċertifikazzjoni u jimpenja ruħu li jinforma lill-awtorità ta’ approvazzjoni bi kwalunkwe reviżjoni għall-validità u l-kamp ta’ applikazzjoni tagħha.

3.4. Għall-finijiet tal-approvazzjoni tat-tip ta’ vettura, il-valutazzjonijiet inizjali li saru għall-għoti ta’ approvazzjonijiet għal sistemi, komponenti u unitajiet tekniċi separati ta’ vetturi ma għandhomx għalfejn jerġgħu jsiru iżda għandhom jiġu kkumplimentati minn valutazzjoni li tkopri l-lokazzjonijiet u l-attivitajiet relatati mal-immuntar tal-vettura kollga mhux koperti minn valutazzjonijiet preċedenti.

4. Arranġamenti ta’ konformità ta’ prodott

4.1. Kull vettura, sistema, komponent jew unità teknika separata approvata skont ir-Regolament (UE) Nru 167/2013 u skont l-atti ddelegati u ta’ implimentazzjoni adottati skont dak ir-Regolament, skont ir-regolament tan-NU/KEE mehmuż mal-Ftehim tan-NU/KEE rivedut tal-1958, jew skont rapport komplut tat-test maħruġ abbażi tal-Kodiċijiet tal-OECD elenkati fl-Anness II ta' dan ir-Regolament, għandhom jiġu mmanifatturati b’tali mod li jikkonformaw mat-tip approvat billi jissodisfaw ir-rekwiżiti ta’ dan l-Anness, tar-Regolament (UE) Nru 167/2013 u tal-atti ddelegati u ta’ implimentazzjoni adottati skont dak ir-Regolament, kif ukoll tar-regolament(i) tan-NU/KEE u tal-Kodiċi(jiet) tal-OECD rilevanti.

4.2. Qabel ma tagħti l-approvazzjoni tat-tip skont ir-Regolament (UE) Nru 167/2013 u l-atti ddelegati u ta’ implimentazzjoni adottati skont dak ir-Regolament, regolament NU/KEE anness mal-Ftehim Rivedut tal-1958 jew Kodiċi OECD, l-awtorità ta’ approvazzjoni ta’ Stat Membru tivverifika l-eżistenza ta’ arranġamenti adegwati u pjanijiet ta’ kontroll iddokumentati, li jkunu miftiehma mal-manifattur għal kull approvazzjoni, sabiex jitwettqu dawk it-testijiet jew verifki assoċjati f’intervalli speċifikati li huma neċessarji sabiex tiġi vverifikata konformità kontinwa mal-approvazzjoni tat-tip, inkluż fejn applikabbli, testijiet speċifikati fir-Regolament (UE) Nru 167/2013, ir-regolament NU/KEE u l-Kodiċi OECD.

4.3. Id-detentur tal-approvazzjoni tat-tip, b’mod partikolari għandu: 4.3.1. jiżgura l-eżistenza u l-applikazzjoni ta’ proċeduri għall-kontroll effettiv tal-konformità ta’ prodotti (vetturi, sistemi, komponenti jew unitajiet tekniċi separati) għall-approvazzjoni tat-tip; 4.3.2. ikollu aċċess għall-ittestjat jew tagħmir xieraq ieħor neċessarju sabiex tiġi ċċekjata l-konformità għal kull tip approvat; 4.3.3. jiżgura li r-riżultat tat-test jew verifika jiġi rrekordjat u li d-dokumenti annessi jibqgħu disponibbli għal perjodu sa għaxar snin li jiġi ddeterminat bi ftehim mal-awtorità ta’ approvazzjoni; 4.3.4. janalizza r-riżultati għal kull tip ta’ test jew verifika, sabiex tiġi vverifikata u żgurata l-istabbiltà tal-karatteristiċi tal-prodott, b’kunsiderazzjoni għall-varjazzjoni fil-produzzjoni industrijali; 4.3.5. jiżgura li għal kull tip ta’ prodott, jitwettqu tal-inqas il-verifiki u t-testijiet preskritti fir-Regolament (UE) Nru 167/2013 u fl-atti ddelegati u ta’ implimentazzjoni adottati skont dak ir-Regolament kif ukoll dawk stabbiliti fir-Regolament tan-NU/KEE jew fil-Kodiċi tal-OECD rilevanti; 4.3.6. jiżgura li kwalunkwe sett ta’ kampjuni jew partijiet għall-ittestjar li jagħtu evidenza ta’ nuqqas ta’ konformità fit-tip ta’ test inkwistjoni, iwassal għal kampjun u test jew verifika ulterjuri. Il-passi neċessarji kollha jittieħdu sabiex jiġi rrestawrat il-proċess ta’ produzzjoni sabiex tiġi żgurata konformità mal-tip approvat; 4.3.7. fil-każ ta’ approvazzjoni tat-tip ta’ vettura, il-verifiki msemmija fil-punt 4.3.5 tal-inqas jikkonsistu fil-verifika tal-ispeċifikazzjonijiet korretti tal-binja fir-rigward tal-approvazzjoni u l-informazzjoni meħtieġa għaċ-ċertifikati ta’ konformità.

4.4. Fil-każ ta’ approvazzjonijiet każ b’każ, imħalltin jew f’diversi stadji, l-awtorità ta’ approvazzjoni li tagħti approvazzjoni tat-tip sħiħa għal vettura tista’ titlob dettalji speċifiċi rigward il-konformità mal-konformità tar-rekwiżiti ta’ produzzjoni stabbiliti f’dan l-Anness mingħand kwalunkwe awtorità tal-approvazzjoni li tat approvazzjoni tat-tip għal kwalunkwe sistema, komponent jew unità teknika separata rilevanti.

4.5. Jekk l-awtorità ta’ approvazzjoni li tagħti l-approvazzjoni tat-tip sħiħa tal-vettura ma tkunx issodisfata bl-informazzjoni rrappurtata msemmija fil-punt 4.4 u tkun kkomunikat dan bil-miktub lill-manifattur inkwistjoni u lill-awtorità ta’ approvazzjoni li tagħti l-approvazzjoni tat-tip għas-sistema, il-komponent jew unità teknika separata, l-awtorità ta’ approvazzjoni li tagħti l-approvazzjoni tat-tip sħiħa għall-vettura titlob konformità addizzjonali tal-awditi jew verifiki tal-produzzjoni sabiex isiru fil-bini tal-manifattur(i) ta’ dawk is-sistemi, komponenti jew unitajiet tekniċi separati u r-riżultati jkunu immedjatament disponibbli għall-awtorità ta’ approvazzjoni kkonċernata.

4.6. Jekk il-punti 4.4 u 4.5 japplikaw u r-riżultati tal-awditi u l-verifiki ulterjuri jitqiesu mhux sodiafaċenti fl-opinjoni tal-awtorità ta’ approvazzjoni li tagħti l-approvazzjoni tat-tip sħiħa, il-manifattur jiżgura li l-konformità tal-produzzjoni terġa’ tiġi għal li kienet hekk kif ikunu possibbli azzjonijiet korrettivi għas-sodisfazzjon tal-awtorità ta’ approvazzjoni li tagħti l-approvazzjoni tat-tip sħiħa u għas-sodisfazzjon tal-awtorità ta’ approvazzjoni li tagħti l-approvazzjoni tat-tip tas-sistema, l-komponent u l-unità teknika separata.

5. Arranġamenti ta’ verifika kontinwi

5.1. L-awtorità li tat l-approvazzjoni tat-tip tista’ fi kwalunkwe ħin tivverifika l-konformità ta’ metodi ta’ kontroll tal-produzzjoni applikati f’kull faċilità ta’ produzzjoni permezz ta’ awditi perijodiċi. Il-manifattur, għal dak l-għan, jipprovdi aċċess għall-manifattura, l-ispezzjoni, l-ittestjar, il-ħażna u s-siti ta’ distribuzzjoni u jipprovdi l-informazzjoni neċessarja kollha fir-rigward tad-dokumentazzjoni u r-rekords tas-sistema ta’ mmaniġġjar tal-kwalità.

5.1.1. L-approċċ normali għal tali awditi perjodiċi jkun li tiġi mmonitorjata l-effikaċja tal-proċeduri stabbiliti fit-Taqsimiet 3 u 4 (valutazzjoni inizjali u arranġamenti ta’ konformità tal-prodott) ta’ dan l-Anness.

5.1.1.1. L-attivitajiet ta’ sorveljanza li jkunu saru mis-servizzi tekniċi (ikkwalifikati jew rikonoxxuti kif rikjest fil-punt 3.3.3.) għandhom jiġu aċċettati bħala li jissodisfaw ir-rekwiżiti tal-punt 5.1.1 fir-rigward tal-proċeduri stabbiliti fil-valutazzjoni inizjali.

5.1.1.2. Il-frekwenza normali ta’ dawn il-verifiki mill-awtorità ta’ approvazzjoni (minbarra dawk imsemmija fil-punt 5.1.1.1) tkun tali li tiżgura li l-konformità rilevanti tal-kontrolli ta’ produzzjoni applikati b’konformità mat-taqsimiet 3 u 4 tiġi riveduta fuq perjodu konsistenti mal-klima ta’ fiduċja stabbilita mill-awtorità ta’ approvazzjoni.

5.2. F’kull reviżjoni, ir-rekords tat-testijiet, il-verifiki u r-rekords tal-produzzjoni, u b’mod partikolari r-rekords ta’ dawk it-testijiet jew verifiki ddokumentati kif rikjest fil-punt 4.2, għandhom ikunu disponibbli għall-ispettur.

5.3. L-ispettur jista’ jagħżel b’mod aleatorju kampjuni li għandhom jiġu ttestjati fil-laboratorju tal-manifattur jew fil-faċilitajiet tas-servizz tekniku, f’liema każ, isiru biss testijiet fiżiċi. In-numru minimu ta’ kampjuni jista’ jiġi ddeterminat skont ir-riżultati tal-verifika proprja tal-manifattur.

5.4. Meta l-livell ta’ kontroll jidher li mhux sodisfaċenti, jew meta jidher neċessarju li tiġi vverifikata l-validità tat-testijiet imwettqa b’applikazzjoni tal-punt 5.2, l-ispettur jagħżel il-kampjuni li għandhom jintbagħtu lis-servizz tekniku biex dan iwettaq testijiet fiżiċi fuqhom b’konformità mar-rekwiżiti stabbiliti fit-Taqsima 4 u fir-Regolament (UE) Nru 167/2013, fl-atti ddelegati u ta’ implimentazzjoni adottati skont dak ir-Regolament u fir-Regolament tan-NU/KEE jew fil-Kodiċi tal-OECD rilevanti.

5.5. Meta jinstabu riżultati mhux sodisfaċenti matul spezzjoni jew reviżjoni ta’ monitoraġġ, l-awtorità ta’ approvazzjoni tiżgura li jittieħdu l-passi neċessarji kollha sabiex tiġi restawrata malajr kemm jista’ jkun il-konformità tal-produzzjoni.

5.6. Fejn ir-Regolament (UE) Nru 167/2013 jeħtieġ konformità mar-regolamenti tan-NU/KEE jew fejn dan jippermetti l-użu ta' rapporti kompluti tat-testijiet maħruġin abbażi tal-Kodiċijiet standard tal-OECD bħala alternattiva għar-rekwiżiti stabbiliti fl-atti ddelegati adottati skont dak ir-Regolament, il-manifattur jista’ jagħżel li japplika d-dispożizzjonijiet ta’ dan l-Anness bħala alternattiva għall-konformità tar-rekwiżiti tal-produzzjoni fir-regolamenti tan-NU/KEE jew fil-Kodiċijiet tal-OECD rispettivi. Madankollu, jekk il-punti 4.5 jew 4.6 japplikaw, il-konformità separata kollha tar-rekwiżiti ta’ produzzjoni fir-Regolamenti NU/KEE jew il-Kodiċijiet OECD, għandha tikkonforma għas-sodisfazzjon tal-awtorità ta’ approvazzjoni sakemm tiddeċiedi li ġiet restawrata l-konformità tal-produzzjoni.









ANNESS V

Rekwiżiti fir-rigward tal-aċċess għal informazzjoni dwar it-tiswija u l-manutenzjoni

LISTA TA' APPENDIĊIJIET







Numru tal-Appendiċi Titlu tal-Appendiċi 1 Aċċess għall-OBD tal-vettura u għall-informazzjoni dwar it-tiswija u l-manutenzjoni tal-vettura 2 Informazzjoni biex ikunu jistgħu jiġu żviluppati l-għodda ġeneriċi ta' dijanjożi

1. Definizzjoni

Għall-finijiet ta’ dan l-Anness, tapplika d-definizzjoni li ġejja: “aċċess għall-OBD ta’ Vettura u għall-Informazzjoni dwar it-Tiswija u l-Manutenzjoni ta’ Vettura” ifisser id-disponibbiltà tal-OBD kollha u tal-informazzjoni kollha dwar it-tiswija u l-manutenzjoni meħtieġa għall-ispezzjoni, id-dijanjożi, l-għoti ta’ servis jew it-tiswija tal-vettura.

2. Konformità ma’ aċċess għall-OBD ta’ vettura u mar-rekwiżiti tal-informazzjoni dwar it-tiswija u l-manutenzjoni ta’ vettura fil-proċedura tal-approvazzjoni tat-tip

2.1. Il-manifattur jiżgura konformità mar-rekwiżiti tekniċi fl-Anness rigward l-aċċess għall-OBD ta’ vettura u għall-informazzjoni dwar it-tiswija u l-manutenzjoni ta’ vettura.

2.2. L-awtoritajiet ta’ approvazzjoni jagħtu l-approvazzjoni tat-tip biss wara li jirċievu mingħand il-manifattur Ċertifikat dwar l-Aċċess għal OBD ta’ Vettura u għal Informazzjoni dwar it-Tiswija u l-Manutenzjoni ta’ Vettura

2.3. Iċ-Ċertifikat dwar Aċċess għal OBD ta’ Vettura u għal Informazzjoni dwar it-Tiswija u l-Manutenzjoni ta’ Vettura iservi bħala l-prova tal-konformità mal-Kapitolu XV tar-Regolament (UE) Nru 167/2013.

2.4. Iċ-Ċertifikat dwar Aċċess għal OBD ta’ Vettura u għal Informazzjoni dwar it-Tiswija u l-Manutenzjoni ta’ Vettura jsir b’konformità mal-mudell imsemmi fl-Artikolu 53(8)(3) tar-Regolament (UE) Nru 167/2013

3. Tariffi għall-aċċess

Minbarra aċċess ibbażat fuq iż-żmien skont l-Artikolu 55 tar-Regolament (UE) Nru 167/2013, il-manifatturi jistgħu joffru aċċess ibbażat fuq tranżazzjoni li għalih jiġu ċċarġjati tariffi għal kull tranżazzjoni u li ma jkunux ibbażat fuq iż-żmien li għalih jingħata l-aċċess. Meta l-manifatturi joffru sistemi ta’ aċċess ibbażati kemm fuq iż-żmien kif ukoll fuq it-tranżazzjoni, il-mekkaniks jagħżlu sistema ta’ aċċess preferuta, jew ibbażata fuq iż-żmien jew ibbażata fuq it-tranżazzjoni.

4. Partijiet għas-servis, għodod dijanjostiċi u tagħmir għat-testijiet

4.1. Fil-kuntest tal-Artikolu 53(6) tar-Regolament (UE) Nru 167/2013, il-manifattur jagħmel disponibbli l-informazzjoni li ġejja għall-partijiet interessati abbażi ta’ arranġamenti individwali li għalihom japplika l-prinċipju tal-Artikolu 55 tar-Regolament (UE) Nru 167/2013 u jipprovdi dettalji ta’ kuntatt fuq il-websajt tiegħu: 4.1.1. informazzjoni rilevanti li tippermetti l-iżvilupp ta’ komponenti ta’ sostituzzjoni li huma kritiċi għall-iffunzjonar korrett tas-sistema OBD; 4.1.2. informazzjoni li tippermetti l-iżvilupp ta’ għodod dijanjostiċi ġeneriċi kif elenkati fl-Appendiċi 2.

4.2. Għall-finijiet tal-punti 4.1.1., l-iżvilupp tal-komponenti ta’ sostituzzjoni ma għandu jkun ristrett minn ebda waħda minn dawn li ġejjin: 4.2.1. in-nuqqas ta’ disponibbiltà ta’ informazzjoni pertinenti; 4.2.2. ir-rekwiżiti tekniċi relatati ma’ strateġiji ta’ indikazzjoni ta’ funzjoni ħażina jekk il-limiti minimi tal-OBD jinqabżu jew jekk is-sistema OBD mhix kapaċi tissodisfa r-rekwiżiti ta’ monitoraġġ bażiċi tal-OBD ta’ dan ir-Regolament; 4.2.3. modifikazzjonijiet speċifiċi għall-indirizzar ta’ informazzjoni OBD sabiex titratta b’mod indipendenti l-operat tal-vettura bi fjuwils likwidi jew magħmulin mill-gass; 4.2.4. l-approvazzjoni tat-tip ta’ vetturi li jaħdmu bi fjuwils magħmula mill-gass li jinkludu numru limitat ta’ defiċenzi minuri.

4.3. Għall-finijiet tal-punt 4.1.2, meta l-manifatturi jużaw għodod dijanjostiċi u tal-ittestjar b’konformità mal- ISO 22900-2:2009 dwar interfaċċja modulari ta’ komunikazzjoni tal-vettura (MVCI) kif ukoll ISO 22901-2:2011 dwar Skambju Miftuħ ta’ Data Dijanjostika (ODX), fin-netwerks franchised tagħhom, il-fajls ODX ikunu aċċessibbli għal operaturi indipendenti permezz tal-website tal-manifattur.

▼M1

4.4. Il-punt 4.1.2 għandu japplika mill-1.7.2021. Madankollu, il-manifatturi ta’ vetturi tal-kategoriji R u S, li ma jużawx għodod dijanjostiċi jew mezz ta’ komunikazzjoni fiżika jew wieħed mingħajr fili mal-unità(jiet) ta’ kontroll elettroniku abbord għal skopijiet ta’ dijanjosi jew programmar mill-ġdid ta’ vetturi tagħhom huma eżenti mill-obbligi stabbiliti fil-punt 4.1.2.

▼B

5. Approvazzjoni tat-tip f’diversi stadji

5.1. Fil-każ ta’ approvazzjoni tat-tip f’diversi stadji, kif definit fl-Artikolu 20 tar-Regolament (UE) Nru 167/2013, il-manifattur finali huwa responsabbli sabiex jipprovdi aċċess għall-OBD ta’ vettura u għall-informazzjoni dwar it-tiswija u l-manutenzjoni ta’ vettura rigward l-istadju(i) u r-rabta mal-istadju(i) preċedenti.

5.2. Barra minn hekk, il-manifattur finali jipprovdi fuq il-websajt tiegħu l-informazzjoni li ġejja għal operaturi indipendenti: 5.2.1. l-indirizz tal-websajt tal-manifattur(i) responsabbli għall-istadju(i) preċedenti; 5.2.2. l-isem u l-indirizz tal-manifatturi kollha responsabbli għall-istadju(i) preċedenti; 5.2.3. in-numru(i) tal-approvazzjoni tat-tip tal-istadju(i) preċedenti; 5.2.4. in-numru tal-magna

5.3. Il-manifatturi responsabbli għal stadju jew stadji ta’ approvazzjoni tat-tip partikolari huma responsabbli li jipprovdu permezz tal-websajt tagħhom aċċess għall-OBD ta’ vettura u informazzjoni dwar it-tiswija u l-manutenzjoni ta’ vettura rigward l-istadju(i) tal-approvazzjoni tat-tip li huma responsabbli għalihom u r-rabta għall-istadju(i) preċedenti.

5.4. Il-manifattur responsabbli għal stadju jew stadji partikolari ta’ approvazzjoni tat-tip għandu jipprovdi l-informazzjoni li ġejja lill-manifattur responsabbli għall-istadju li jmiss: 5.4.1. iċ-Ċertifikat ta’ Konformità relatat mal-istadju(i) li huwa responsabbli għalihom; 5.4.2. iċ-Ċertifikat dwar Aċċess għal OBD ta’ Vettura u għal Informazzjoni dwar it-Tiswija u l-Manutenzjoni ta’ Vettura, inkluż l-appendiċijiet tiegħu; 5.4.3. in-numru tal-approvazzjoni tat-tip li jikkorrispondi għall-istadju(i) li huwa responsabbli għalih; 5.4.4. id-dokumenti msemmija fil-punti 5.4.1., 5.4.2 u 5.4.3 huma pprovduti mill-manifattur(i) involut(i) fi stadju(i) preċedenti.

5.5. Kull manifattur jawtorizza lill-manifattur responsabbli għall-istadju li jmiss biex jgħaddi d-dokumenti lill-manifatturi responsabbli għall-istadji sussegwenti u finali.

5.6. Barra minn hekk, fuq bażi kuntrattwali, il-manifattur responsabbli għal stadju jew stadji partikolari tal-approvazzjoni tat-tip għandu: 5.6.1. jipprovdi lill-manifattur responsabbli għall-istadju li jmiss b’aċċess għall-OBD u għall-informazzjoni dwar it-tiswija u l-manutenzjoni u informazzjoni dwar l-interfaċċja korrispondenti għal stadju(i) partikolari li huwa responsabbli għalihom; 5.6.2. jipprovdi, wara li ssir talba mill-manifattur responsabbli għal stadju sussegwenti tal-approvazzjoni tat-tip, b’aċċess għal OBD ta’ vettura u għal informazzjoni dwar it-tiswija u l-manutenzjoni ta’ vettura, u informazzjoni dwar l-interfaċċja korrispondenti għal stadju(i) partikolari li huwa responsabbli għalihom.

5.7. Manifattur, inkluż manifattur aħħari, jista’ jiċċarġġja tariffi b’konformità mal-Artikolu 55 tar-Regolament (UE) Nru 167/2013 biss fir-rigward ta’ stadju(i) partikolari li huwa responsabbli għalihom.

5.8. Manifattur, inkluż manifattur aħħari ma jiċċarġjax tariffi sabiex jipprovdi informazzjoni relatata mal-indirizz tal-websajt jew dettalji ta’ kuntatt ta’ kwalunkwe manifattur ieħor.

6. Manifatturi ta’ volumi żgħar

6.1. Il-manifatturi għandhom jipprovdu aċċess għall-informazzjoni dwar it-tiswija u l-manutenzjoni b’mod aċċessibbli minnufih u fil-pront, u b’mod li ma jkunx diskriminatorju meta mqabbel mad-dispożizzjonijiet mogħtija jew mal-aċċess mogħti lil negozjanti u mekkaniks awtorizzati f’konformità mal-Artikolu 53(13) tar-Regolament UE Nru 167/2013, jekk il-produzzjoni dinjija annwali tagħhom ta’ tip ta’ vettura koperta minn dak ir-Regolament tkun inqas minn (a) għall-kategorija T: 200 vettura; (b) għall-kategorija C: 80 vettura; (c) għall-kategorija R: 400 vettura; (d) għall-kategorija S: 200 vettura. Għal tip ta’ sistema, komponent jew unità teknika separata koperti minn dan ir-Regolament, iċ-ċifra rilevanti fit-tifsira ta’ din id-dispożizzjoni hija 250 unità.

▼M1

6.2. Vetturi, sistemi, komponenti u unitajiet tekniċi separati koperti bil-punt 6.1 għandhom jiġu elenkati fis-sit web tal-manifattur bl-informazzjoni dwar it-tiswija u l-manutenzjoni tal-vetturi.

▼B

6.3. L-awtorità ta’ approvazzjoni tinforma lill-Kummissjoni dwar l-approvazzjonijiet tat-tip kollha li tkun tat lill-manifatturi ta’ volumi żgħar

7. Konformità mal-obbligi rigward l-aċċess għall-OBD ta’ vetturi u informazzjoni dwar it-tiswija u l-manutenzjoni ta’ vetturi

7.1. Awtorità ta’ approvazzjoni tista’, fi kwalunkwe żmien, fuq l-inizjattiva tagħħa stess jew abbażi ta’ lment jew ta’ valutazzjoni minn servizz tekniku, tivverifika l-konformità tal-manifattur mal-obbligi tiegħu skont ir-Regolament (UE) Nru 167/2013, dan ir-Regolament u t-termini taċ-Ċertifikat dwar Aċċess għal OBD ta’ Vettura u għal Informazzjoni dwar it-Tiswija u l-Manutenzjoni ta’ Vettura.

7.2. Meta awtorità ta’ approvazzjoni ssib li manifattur naqas milli jikkonforma mal-obbligi tiegħu rigward l-aċċess għal informazzjoni dwar l-OBD ta’ vettura u dwar it-tiswija u l-manutenzjoni ta’ vettura, l-awtorità ta’ approvazzjoni li tagħti l-approvazzjoni tat-tip rilevanti tieħu miżuri xierqa biex tirrimedja s-sitwazzjoni.

7.3. Tali miżuri jistgħu jinkludu l-irtirar jew is-sospensjoni tal-approvazzjoni tat-tip, multi jew miżuri oħra adottati f’konformità mar-Regolament (UE) Nru 167/2013.

7.4. Jekk operatur indipendenti jew assoċjazzjoni kummerċjali li tirrappreżenta operaturi indipendenti tressaq ilment quddiem l-awtorità ta’ approvazzjoni, l-awtorità twettaq awditu biex tivverifika l-konformità tal-manifattur mal-obbligi dwar l-aċċess għal OBD ta’ vettura u informazzjoni dwar it-tiswija u l-manutenzjoni ta’ vettura

7.5. Meta tagħmel l-awditu, l-awtorità ta’ approvazzjoni tista’ titlob lil servizz tekniku jew lil kwalunkwe espert indipendenti ieħor biex jagħmel valutazzjoni biex jiġi vverifikat jekk dawn l-obbligi humiex issodisfati.

7.6. Jekk OBD ta’ vettura u informazzjoni dwar it-tiswija u l-manutenzjoni ta’ vettura mhumiex disponibbli meta ssir l-applikazzjoni għall-approvazzjoni tat-tip, il-manifattur jipprovdi dik l-informazzjoni fi żmien sitt xhur mid-data tal-approvazzjoni tat-tip.

7.7. Meta l-vettura titpoġġa fis-suq iktar minn sitt xhur wara l-approvazzjoni tat-tip, l-informazzjoni tiġi pprovduta fid-data meta l-vettura titpoġġa fis-suq.

7.8. L-awtorità ta’ approvazzjoni tista’ tassumi abbażi ta’ Ċertifikat dwar Aċċess għal OBD ta’ Vettura u għal Informazzjoni dwar it-Tiswija u l-Manutenzjoni ta’ Vettura komplut li l-manifattur stabbilixxa arranġamenti u proċeduri sodisfaċenti fir-rigward ta’ aċċess għal OBD ta’ vettura u informazzjoni dwar tiswija u manutenzjoni ta’ vettura, sakemm ma jkun sar ebda ilment u li l-manifattur jipprovdi ċ-ċertifikat fil-perjodi msemmija fil-paragrafu 7.7.

7.9. Jekk iċ-ċertifikat ta’ konformità ma jiġix ipprovdut f’dak il-perjodu, l-awtorità ta’ approvazzjoni tieħu l-miżuri xierqa sabiex tiżgura konformità.

8. Rekwiżiti ta’ informazzjoni għall-għoti ta’ aċċess lill-operaturi indipendenti għal oqsma mhux siguri

8.1. Għal aċċess għal kwalunkwe OBD u informazzjoni dwar tiswija u manutenzjoni ta’ vettura minbarra dak relatat għal oqsma siguri tal-vettura, ir-rekwiżiti ta’ reġistrazzjoni għall-użu tal-websajt tal-manifattur minn operatur indipendentijirrikjedu biss tali informazzjoni neċessarja biex jiġi kkonfermat kif għandu jsir il-ħlas għall-informazzjoni.

9. Rekwiżiti ta’ informazzjoni għall-għoti ta’ aċċess lill-operaturi indipendenti ta’ oqsma siguri

9.1. Għal aċċess għal kwalunkwe OBD u informazzjoni dwar tiswija u manutenzjoni dwar aċċess għal oqsma siguri tal-vettura, l-operatur indipendenti għandu jkun approvat u awtorizzat għal dan l-għan abbażi ta’ dokumenti li juru li huwa jwettaq attività kummerċjali leġittima u ma kien akkużat bl-ebda attività kriminali rilevanti.

9.2. Operaturi indipendenti jingħataw aċċess għall-karatteristiċi ta’ sigurtà ta’ vettura minn negozjanti awtorizzati u ħwienet tat-tiswija taħt il-protezzjoni ta’ teknoloġija ta’ sigurtà rigward l-iskambju ta’ dejta li tiżgura kunfidenzjalità, integrità u protezzjoni sabiex ma jerġax jiġri l-istess

9.3. Il-Forum dwar Aċċess għal Informazzjoni dwar Vettura previst mill-Artikolu 56 tar-Regolament (UE) Nru 167/2013 se jispeċifika l-iktar parametri avvanzati għall-issodisfar ta’ dawn ir-rekwiżiti.

9.4. Għal informazzjoni rigward aċċess għal oqsma siguri tal-vettura, l-operatur indipendenti jippreżenta ċertifikat f’konformità ma’ ISO 20828:2006 biex jidentifika lilu nnifsu u l-organizzazzjoni li jappartjeni għaliha. Il-manifattur jirrispondi biċ-ċertifikat proprju tiegħu f’konformità ma’ ISO 20828:2006 biex jikkonferma lill-operatur indipendenti li qed jaċċessa sit leġittimu tal-manifattur inkwistjoni. Iż-żewġ partijiet iżommu log ta’ kwalunkwe tali tranżazzjoni billi jindikaw il-vetturi u l-bidliet li jkunu saru skont din id-dispożizzjoni.









Appendiċi 1

Aċċess għal OBD ta’ vettura u informazzjoni dwar tiswija u manutenzjoni ta’ vettura

1. Introduzzjoni

1.1. L-Appendiċi jistabbilixxi rekwiżiti tekniċi għall-aċċessibbiltà ta’ vettura OBD u informazzjoni dwar it-tiswija u l-manutenzjoni ta’ vettura.

2. Rekwiżiti

2.1. Il-manifattur jipprovdi informazzjoni dwar tiswija u manutenzjoni ta’ vettura billi juża biss test miftuħ u formati grafiċi jew formati li wieħed ikun jista’ jarahom u li jistgħu jiġu stampati bl-użu biss ta’ plug-ins ta’ softwer standard li huma disponibbli bla ħlas, li huma faċli biex jiġu installati u li jaħdmu fuq sistemi operattivi tal-kompjuter li jintużaw b’mod komuni.

2.1.1. L-OBD ta’ vettura u l-informazzjoni dwar it-tiswija u l-manutenzjoni ta’ vettura disponibbli permezz tal-websajts għandhom isegwu l-istandard komuni msemmi fl-Artikolu 53(2) tar-Regolament (UE) Nru 167/2013.

2.1.2. Fejn possibbli, il-kliem ewlieni fil-metadejta għandu jikkonforma mal-ISO 15031-2:2010. Tali informazzjoni dejjem tkun disponibbli, minbarra meta meħtieġ għal finijiet ta’ manutenzjoni tal-websajt.

2.1.3. Dawk li jirrikjedu d-dritt għal dupplikazzjoni jew pubblikazzjoni mill-ġdid jinnegozjaw direttament mal-manifattur ikkonċernat.

2.1.4. Informazzjoni għal materjal ta’ taħriġ tkun disponibbli wkoll, iżda tista’ tiġi ppreżentata permezz ta’ midja minbarra fuq websajts.

2.2. Informazzjoni dwar il-partijiet kollha tal-vettura, li permezz tagħha l-vettura, kif identifikata min-numru tal-mudell u tas-serje, jew min-numru VIN tal-vettura u kwalunkwe kriterju addizzjonali bħall-bażi tar-rota, l-output tal-magna, trim level jew għażliet u li jistgħu jiġu sostitwiti bi spare parts offruti mill-manifattur tal-vettura lill-mekkaniks jew negozjanti awtorizzati tiegħu jew partijiet oħra permezz ta’ referenza għan-numri ta’ partijiet ta’ tagħmir oriġinali (OE), għandha tkun disponibbli f’bażi ta’ dejta li tkun faċilment disponibbli għal operaturi indipendenti.

2.3. Din il-bażi tad-dejta jew format aċċessibbli alternattiv tinkludi l-VIN, in-numru tal-partijiet OE, l-ismijiet OE tal-partijiet, l-attribwiti tal-validità (dati validu minn u validu sa), attribwiti tal-fittings kif ukoll, fejn applikabbli, karatteristiċi ta’ strutturar.

2.4. L-informazzjoni fil-bażi tad-dejta jew disponibbli f’format aċċessibbli ieħor tiġi aġġornata b’mod regolari. B’mod partikolari, l-aġġornamenti jinkludu l-modifikazzjonijiet kollha għall-vetturi individwali wara l-produzzjoni tagħhom jekk din l-informazzjoni tkun disponibbli għal negozjanti awtorizzati.

▼M1

2.5. Ir-riprogrammar u d-dijanjostika tal-unitajiet ta’ kontroll għall-finijiet ta’ kalibrazzjoni mill-ġdid wara tiswija jew l-illowdjar ta' software lil ECU ta' sostituzzjoni, inkella l-ikkowdjar mill-ġdid jew l-inizjazzjoni mill-ġdid ta' parts jew komponenti ta' sostituzzjoni trid tippermetti l-użu ta’ ħardwer komuni.

2.5.1. Ir-riprogrammar u dijanjostika (interfaċċa ta’ komunikazzjoni PC-VCI ) għandhom isiru skont l-ISO 22900-2, l-SAE J2534 jew it-TMC RP1210 mill-1.7.2021; Madankollu, l-ewwel paragrafu għandu japplika mill-1.7.2023 għal dawn il-manifatturi: (a) manifatturi ta’ vetturi tal-kategoriji R u S; (b) manifatturi ta’ vetturi tal-kategoriji T u C li l-produzzjoni tagħhom hija taħt il-limiti stabbiliti fil-punt 6.1 ta' dan l-Anness; (c) il-manifatturi ta’ sistemi, komponenti jew unitajiet tekniċi separati li l-produzzjoni tagħhom hija taħt il-limiti stabbiliti fil-punt 6.1 ta' dan l-Anness.

2.5.2. Jistgħu jintużaw ukoll interfaċċi tal-ethernet, tas-serial cable jew tan-Netwerk ta' Żona Lokali (LAN) kif ukoll media alternattivi bħal Compact Disc (CD), Diska Versatili Diġitali (DVD) jew apparat tal-memorja fi stat solidu, iżda bil-kundizzjoni li ma jkun meħtieġ l-ebda software ta’ komunikazzjoni (eż. drivers jew plug-ins) jew hardware proprjetarji. Għall-validazzjoni tal-kompatibbiltà tal-applikazzjoni speċifika għall-manifattur u l-interfaċċi ta’ komunikazzjoni tal-vetturi (VCI) li jikkonformaw mal-ISO 22900-2, SAE J2534 jew TMC RP1210, il-manifattur irid joffri validazzjoni tal-VCIs żviluppati indipendentement jew inkella l-informazzjoni, u s-self ta’ kwalunkwe hardware speċjali, meħtieġ sabiex manifattur tal-VCI jagħmel validazzjoni bħal din hu stess. Il-kundizzjonijiet stabbiliti fl-Artikolu 55 tar-Regolament (UE) Nru 167/2013 japplikaw għal ħlasijiet għal tali validazzjoni jew informazzjoni u hardware.

2.5.3. Il-koeżistenza tas-softwer tal-manifatturi tal-vetturi għandha tiġi żgurata mill-1.7.2021; Madankollu, l-ewwel paragrafu għandu japplika mill-1.7.2023 għal dawn il-manifatturi: (a) manifatturi ta’ vetturi tal-kategoriji R u S; (b) manifatturi ta’ vetturi tal-kategoriji T u C li l-produzzjoni tagħhom hija taħt il-limiti stabbiliti fil-punt 6.1 ta' dan l-Anness; (c) il-manifatturi ta’ sistemi, komponenti jew unitajiet tekniċi separati li l-produzzjoni tagħhom hija taħt il-limiti stabbiliti fil-punt 6.1 ta' dan l-Anness.

2.5.4. Biex tiġi żgurata l-komunikazzjoni bejn il-vettura u l-għodod dijanjostiċi, għandhom japplikaw l-istandards li ġejjin għall-konnetturi dijanjostiċi fiżiċi bejn il-VCI u l-vettura: SAE J1939-13, ISO 11783-2, ISO 15031-3 u ISO 13400-4.

▼B

2.5.5. Meta manifattur jirrakkomanda kombinazzjoni ta’ tip ta’ trattur ma’ vettura tal-kategorija R jew S jew viċe-versa, huwa jipprovdi l-OBD ta’ vettura u informazzjoni dwar tiswija u manutenzjoni ta’ vettura relatata mal-interkonnettività taż-żewġ vetturi lill-operaturi indipendenti. Din l-informazzjoni tista’ tiġi pprovduta wkoll permezz ta’ websajt b’mod konġunt minn diversi manifatturi jekk din il-websajt tkun konformi mad-dispożizzjonijiet ta’ dam ir-Regolament, kif indikat mill-premessa 23 tar-Regolament (UE) Nru 167/2013.

2.6. Websajts tal-manifatturi b’informazzjoni dwar tiswija jindikaw in-numri tal-approvazzjoni tat-tip skont il-mudell.

2.7. Il-manifatturi jistabbilixxu tariffi raġonevoli u proporzjonati għal aċċess kull siegħa, kuljum, għal xahar jew għal sena u jekk applikabbli għal kull tranżazzjoni għal websajts tagħhom b’informazzjoni dwar tiswija u manutenzjoni.









Appendiċi 2

Informazzjoni li tippermetti l-iżvilupp ta’ għodod dijanjostiċi ġeneriċi

1. Informazzjoni meħtieġa għall-manifattura ta’ għodod dijanjostiċi

Sabiex jiġi ffaċilitat il-provvediment ta’ għodod dijanjostiċi ġeneriċi għal mekkaniks li jaħdmu fuq għamliet differenti, il-manifatturi ta’ vetturi jagħmlu disponibbli l-informazzjoni msemmija fil-punti 1.1, 1.2 u 1.3 permezz tal-websajts tagħhom b’informazzjoni dwar it-tiswija. Dik l-informazzjoni tinkludi l-funzjonijiet kollha tal-għodod dijanjostiċi u l-ħoloq kollha għal informazzjoni dwar tiswija u struzzjonijiet ta’ troubleshooting. L-aċċess għall-informazzjoni jista’ jkun soġġett għall-ħlas ta’ tariffa raġonevoli.

1.1. Informazzjoni dwar il-protokoll tal-komunikazzjoni

L-informazzjoni li ġejja hija meħtieġa u indiċjata kontra l-għamla, il-mudell u l-varjant jew definizzjoni oħra li taħdem bħall-VIN jew l-identifikazzjoni tal-vetturi u s-sistemi:

(a) Kwalunkwe sistema ta’ informazzjoni addizzjonali dwar il-protokoll neċessarja sabiex tippermetti dijanjożi kompluta minbarra l-istandards preskritti fil-punt 4.7.3 tal-Anness 9B tar-Regolament NU/KEE nru 49, inkluż kwalunkwe ħardwer jew softwer addizzjonali għall-informazzjoni dwar il-protokoll, identifikazzjoni tal-parametri, il-funzjonijiet tat-trasferiment, ir-rekwiżiti “keep alive” (“żomm ħaj”) jew il-kundizzjonijiet ta’ żbalji;

(b) Dettalji dwar kif jinkisbu u jiġu interpretati l-kodiċijiet kollha tal-iżbalji li mhumiex f’konformità mal-istandards preskritti fil-punt 4.7.3 tal-Anness 9B tar-Regolament NU/KEE Nru 49;

(c) Lista tal-parametri disponibbli kollha tal-live dejta, inkluża informazzjoni ta’ gradazzjoni u access;

(d) Lista tat-testijiet funzjonali disponibbli kollha, inkluż attivazzjoni jew kontroll ta’ tagħmir, u l-mezzi kollha sabiex jiġu implimentati;

(e) Dettalji dwar kif jinkisbu l-komponenti kollha u l-istatus ta’ informazzjoni, timbri taż-żmien, DTC pendenti, u freeze frames;

(f) L-istabbiliment mill-ġdid ta’ parametri ta’ tagħlim adattivi, ikkodifikar ta’ varjanti u s-sostituzzjoni tal-istruttura tal-komponent, u preferenzi tal-konsumatur;

(g) Identifikazzjoni ECU u kkodifikar ta’ varjanti;

(h) Dettalji dwar kif jiġu risettjati d-dwal tas-servizz;

(i) Lokazzjoni ta’ konnettur dijanjostiku u dettalji tal-konnettur;

(j) Identifikazzjoni tal-kodiċi tal-magna.

1.2. Testijiet u dijanjożi ta’ komponenti mmonitorjati OBD

L-informazzjoni li ġejja hija meħtieġa:

(a) Deskrizzjoni ta’ testijiet li jikkonfermaw il-funzjonalità tiegħu, fil-komponent jew fl-irbit tas-sikurezza;

(b) Proċedura ta’ ttestjar inkluż parametri ta’ testijiet u informazzjoni dwar komponenti;

(c) Dettalji tal-konnessjoni inklużi valuri tal-input u l-output minimu u massimu u tas-sewqan u tat-tagħbija;

(d) Il-valuri mistennija taħt ċerti kundizzjonijiet tas-sewqan inkluż tħaddim ta’ magna mhux ingranata;

(e) Il-valuri elettriċi għall-komponent u l-istati statiċi u dinamiċi tiegħu;

(f) Valuri tal-mod ta’ falliment għal kull wieħed mix-xenarji ta’ hawn fuq;

(g) Sekwenzi dijanjostiċi tal-mod ta’ falliment inklużi siġar ta’ falliment u eliminazzjoni gwidata ta’ dijanjostiċi.

1.3. Dejta meħtieġa sabiex issir it-tiswija

L-informazzjoni li ġejja hija meħtieġa:

(a) Inizjalizzazzjoni ta’ ECU u ta’ komponenti (fil-każ li jiġu ffittjati sostituzzjonijiet);

(b) Inizjalizzazzjoni ta’ ECUs ġodda jew ta’ sostituzzjoni fejn rilevanti permezz ta’ tekniki pass-through ta’ programmar jew ipprogrammar mill-ġdid.









ANNESS VI

Rekwiżiti li japplikaw għal strutturi ta’ protezzjoni kontra l-qlib (ittestjar dinamiku)

A. DISPOŻIZZJONI ĠENERALI

1. Ir-rekwiżiti tal-Unjoni li japplikaw għal strutturi ta’ protezzjoni kontra l-qlib (ittestjar dinamiku) huma stabbiliti fil-punt B.

B. REKWIŻITI LI JAPPLIKAW GĦAL STRUTTURI TA’ PROTEZZJONI KONTRA L-QLIB (ITTESTJAR DINAMIKU) ( 1 )

1. Definizzjonijiet

1.1. [Mhux applikabbli]

1.2. Struttura Protettiva fil-Każ ta’ Qlib (ROPS) Struttura ta’ protezzjoni fil-każ ta’ qlib (kabina jew qafas ta' protezzjoni), minn hawn ‘il quddiem imsejħa ‘struttura protettiva’, tfisser l-istruttura fuq trattur li l-iskop essenzjali tagħha huwa li jiġu evitati jew limitati riskji lis-sewwieq li jirriżultaw minn qlib tat-trattur waqt użu normali. L-istruttura ta’ protezzjoni kontra l-qlib hija kkaratterizzata mill-provvista ta’ żona libera kbira biżżejjed biex tipproteġi lix-xufier meta jkun bilqiegħda kemm fuq ġewwa tal-involukru tal-istruttura jew barra l-ispazju imdawwar b’serje ta’ linji dritti mit-truf ta’ barra tal-istruttura għal kwalunkwe parti tat-trattur li tista’ tiġi f’kuntatt ma’ art ċatta u li kapaċi ssostni t-trattur f’dik il-pożizzjoni jekk it-trattur jinqaleb.

1.3. Karreġġjata 1.3.1. Definizzjoni preliminari: pjan medjan tar-rota Il-pjan medjan tar-rota huwa mbiegħed indaqs miż-żewġ pjani li jinkludu l-periferiji tar-rimmijiet fit-truf ta’ barra tagħhom. 1.3.2. Id-definizzjoni ta’ karreġġjata Il-pjan vertikali minn ġol-fus tar-rota jaqsam minn naħa għall-oħra tal-pjan medjan tagħha tul linja dritta li tiltaqa’ mal-pjan li jerfa’ f’xi punt. Jekk A u B huma ż-żewġ punti għaldaqstant iddefiniti għar-roti fuq l-istess fus tat-trattur, allura l-wisgħa tal-karreġġjata hija d-distanza bejn il-punti A u B. Għaldaqstant, il-karreġġjata tista’ tiġi definita kemm għar-roti ta’ quddiem kif ukoll għal roti ta’ wara. Fejn hemm żewġ roti tewmin, il-karreġġjata hija d-distanza bejn żewġ pjani b’kull wieħed minnhom bħala l-pjan medjan tal-pari tar-roti. Għat-tratturi biċ-ċineg, il-kareġġjata hija d-distanza bejn il-pjani medjani taċ-ċineg. 1.3.3. Definizzjoni addizzjonali: pjan medjan tat-trattur Jittieħdu l-pożizzjonijiet estremi tal-punti A u B għall-fus ta’ wara tat-trattur, li huwa l-akbar valur possibbli għall-karreġġjata. Il-pjan vertikali f’angolu rett għal-linja AB fil-punt ċentrali tiegħu huwa l-pjan medjan tat-trattur.

1.4. Bażi tar-roti Id-distanza bejn il-pjani vertikali għaddejjin miż-żewġ linji AB kif iddefinit hawn fuq, waħda għar-roti ta’ quddiem u waħda għar-roti ta’ wara.

1.5. Determinazzjoni ta’ punt ta’ indiċi tas-sit; Pożizzjoni tas-sit u aġġustament għat-test 1.5.1. Punt ta’ Indiċi tas-Sit (SIP) ( 2 ) Il-punt ta’ indiċi ta’ sit jiġi ddeterminat b’konformità ma’ ISO 5353:1995. 1.5.2. Post tas-sit u aġġustament għat-test 1.5.2.1. Meta l-inklinazzjoni tad-daħar u l-magħqad tas-sit hija aġġustabbli, dawn għandhom jiġu aġġustati sabiex il-punt ta’ indiċi tas-sit ikun fl-iktar pożizzjoni għolja fuq wara; 1.5.2.2. Meta s-sit huwa mgħammar b’sospensjoni, din għandha tkun imblukkata fin-nofs ta’ kemm jimxi s-sit, sakemm dan mhux kuntrarju għall-istruzzjonijiet ċari stabbiliti mill-manifattur tas-sit; 1.5.2.3. Meta l-pożizzjoni tas-sit hija aġġustabbli biss fit-tul u b’mod vertikali, l-assi lonġitudinali li jgħaddi mill-punt ta’ indiċi tas-sit ikun parallel mal-pjan vertikali longitudinali tat-trattur li jgħaddi miċ-ċentru tal-istering u ma jkunx iktar minn 100 mm minn dak il-pjan.

1.6. Żona libera 1.6.1. Pjan ta’ referenza Iż-żona libera hija murija fil-Figuri 3.8 sa 3.10 u fit-Tabella 3.3. Iż-żona hija ddefinita fir-rigward tal-pjan ta’ referenza u l-Punt tal-Indiċi tas-Sit. Il-pjan ta’ referenza huwa pjan vertikali, ġeneralment lonġitudinali għat-trattur u jgħaddi mill-punt ta’ indiċi tas-sit u miċ-ċentru tal-istering. Normalment il-pjan ta’ referenza jikkoinċidi mal-pjan medjan lonġitudinali tat-trattur. Il-pjan ta’ referenza għandu jitqies li jersaq orizzontalment mas-sit u r-rota tal-istering meta jkun mgħobbi iżda li jibqa’ perpendikulari mat-trattur jew mal-art tal-istruttura protettiva fil-każ ta’ qlib. Iż-żona libera hija definita abbażi tas-subklawżoli 1.6.2 u 1.6.3. 1.6.2. Determinazzjoni taż-żona libera għal tratturi b’sit mhux riversibbli Iż-żona libera għat-tratturi b’sit mhux riversibbli hija definita fil-punti 1.6.2.1 sa 1.6.2.10 t’hawn taħt u hija mdawra bl-uċuħ li ġejjin, it-trattur ikun fuq pjan orizzontali, is-sit, meta jkun aġġustabbli, aġġustat għall-iktar pożizzjoni għolja fuq wara (2) , u l-istering, meta jkun aġġustabbli, aġġustat għal pożizzjoni fin-nofs għal sewqan bil-qiegħda: 1.6.2.1. pjan orizzontali A1 B1 B2 A2, (810+av) mm ’il fuq mill-punt ta’ indiċi tas-sit (SIP) bil-linja B1B2 f’pożizzjoni (ah-10) mm wara s-SIP; 1.6.2.2. pjan inklinat G1 G2 I2 I 1, perpendikolari għall-pjan ta’ referenza, inkluż kemm punt 150 mm wara l-linja B1B2 u l-iktar punt fuq wara tad-dahar tas-sit; 1.6.2.3. pjan ċilindriku A1 A2 I2 I1 perpendikolari għall-pjan ta’ referenza, li għandu raġġ ta’ 120 mm tanġenzjali għall-uċuħ definiti f’1.6.2.1 u 1.6.2.2 hawn fuq; 1.6.2.4. pjan ċilindriku B1 C1 C2 B2, perpendikolari għall-pjan ta’ referenza, li għandu raġġ ta’ 900mm li jestendi ’l quddiem għal 400mm u tanġenzjali għall-pjan definit f’1.6.2.1 hawn fuq mal-linja B1B2; 1.6.2.5. pjan inklinat C1 D1 D2 C2, perpendikolari għall-pjan ta’ referenza, li jgħaqqad il-pjan definit f’1.6.2.4 hawn fuq u jgħaddi 40mm mix-xifer estern ta’ quddiem tal-istering. Fil-każ ta’ pożizzjoni għolja tal-istering, dan il-pjan jestendi ’l quddiem mil-linja B1B2 tanġenzjali għall-pjan definit f’1.6.2.4 hawn fuq; 1.6.2.6. pjan vertikali D1E1 E2 D2 perpendikolari għall-pjan ta’ referenza mil-linja 40mm ’il quddiemmix-xifer estern tal-istering; 1.6.2.7. pjan orizzontali E1F1 F2E2 li jgħddi minn punt (90-av)mm taħt il-punt ta’ indiċi tas-sit (SIP); 1.6.2.8. pjan G1 F1 F2 G2, jekk hemm bżonn ġej għat-tond mil-limitu tal-qiegħ tal-pjan definit f’1.6.2.2 hawn fuq għall-pjan orizzontali definit f’1.6.2.7 hawn fuq, perpendikolari għall-pjan ta’ referenza, u f’kuntatt mad-dahar tas-sit fit-tul kollu tiegħu; 1.6.2.9. Uċuħ vertikali J1 E1 F1 G1 H1 u J2 E2 F2 G2 H2. Dawn l-uċuħ vertikali jestendu ’l fuq mill-pjan E1 F1 F2 E2 għal 300 mm; id-distanzi E1 E0 u E2 E0 ikunu 250 mm; 1.6.2.10. pjani paralleli A1 B1 C1 D1 J1 H1 I1 u A2 B2 C2 D2 J2 H2 I2 inklinati sabiex ix-xifer ta’ fuq tal-pjan li fuq in-naħa tiegħu tiġi applikata l-forza jkun tal-inqas 100 mm mill-pjan ta’ referenza vertikali. 1.6.3. Determinazzjoni taż-żona libera għal tratturi b’pożizzjoni tas-sewwieq riversibbli Għal tratturi b’pożizzjoni tas-sewwieq riversibbli (sit u rota tal-istering riversibbli), iż-żona libera huwa l-involukru taż-żewġ żoni liberi ddefiniti miż-żewġ pożizzjonijiet differenti tar-rota tal-istering u s-sit. 1.6.4. Sits mhux obbligatorji 1.6.4.1. F’każ ta’ tratturi li jistgħu jintramaw b’sits mhux obbligatorji, l-involukru li fih il-punti tal-indiċi tas-sit tal-għażliet kollha offruti għandu jintuża matul it-testijiet. L-istruttura protettiva ma għandhiex tidħol fiż-żona libera l-kbira li tqis dawn il-punti differenti tal-indiċi tas-sit. 1.6.4.2. F’każ fejn tiġi offruta għażla ġdida ta’ sit wara li jkun sar it-test, għandu jsir kalkolu biex jinstab jekk iż-żona libera madwar l-SIP il-ġdid taqax fl-involukru stabbilit qabel. Jekk ma taqax hemm, irid isir test mill-ġdid. 1.6.4.3. Sit opzjonali ma jinkludix sit għal persuna apparti dak tas-sewwieq u minn fejn it-trattur ma jistax jiġi kkontrollat. Is-SIP ma jinkluidx sit għal persuna apparti s-sewwieq u minn fejn it-trattur ma jistax jiġi kkontrollat.

1.7. Massa mingħajr saborra Il-massa tat-trattur mingħajr mezzi tas-saborra u, fil-każ ta' tratturi b'tajers pnewmatiċi, mingħajr saborra likwida fit-tajers. It-trattur għandu jkun jaħdem bit-tankijiet, ċirkuwiti u radjatur mimlijin, l-istruttura protettiva bil-cladding u bi kwalunkwe apparat tal-karreġġjata jew komponent ta' kontroll tar-rota ta' quddiem addizzjonali meħtieġ għal użu normali. L-operatur mhuwiex inkluż.

1.8. Tolleranzi permissibbli ta’ kejl Distanza ± 0,5 mm Forza: ± 0,1% (tal-iskala sħiħa tas-senser) Massa: ± 0,2% (tal-iskala sħiħa tas-senser) Pressjoni tat-tajer ± 5,0 % Angolu ± 0,1°

1.9. Simboli



ah (mm) Nofs l-aġġustament orizzontali tas-sit av (mm) Nofs l-aġġustament vertikali tas-sit E (J) Input ta’ enerġija matul it-test F (N) Forza ta’ tagħbija statika H (mm) Għoli tal-lift taċ-ċentru tal-gravità tal-blokk pendlu I (kg.m2) Mument ta’ inerzja madwar il-fus ta’ wara, minbarra roti użati għall-kalkolu tal-enerġija tal-impatt fuq wara L (mm) Il-bażi tar-rota użat għall-kalkolu tal-enerġija tal-impatt fuq wara M (kg) Massa użata għall-kalkolu tal-enerġija u l-forzi tat-tgħaffiġ

2. Qasam ta' applikazzjoni

2.1. Dan l-Anness huwa applikabbli għal tratturi li għandhom tal-inqas żewġ fusijiet għal roti b’tajers pnewmatiċi b’żidiet jew mingħajr żidiet għat-tracks u b’massa tat-trattur mhux bil-ballast ikbar minn 600kg iżda ġeneralment inqas minn 6 000 kg.

2.2. Il-wisa' minimu tal-karreġġjata tar-roti ta' wara għandha normalment tkun ikbar minn 1 150 mm huwa magħruf li jista’ jkun hemm disinji ta’ tratturi pereżempju lawn mowers, tratturi dojoq għad-dwieli, tratturi bi profil baxx użati f’binjiet b'żona libera 'l fuq mir-ras limitata jew f’ġonna tal-frott, tratturi bi spazju liberu għoli u makkinarju speċjali għall-forestrija, bħall-forwarders u skidders, li għalihom mhux applikabbli dan l-Anness.

3. Regoli u struzzjonijiet

3.1. Regolamenti ġenerali

3.1.1. L-istruttura ta' protezzjoni tista' tiġi mmanifatturara jew mill-produttur tat-trattur jew minn ditta indipendenti. Fi kwalunkwe każ, test huwa validu biss għall-mudell ta' trattur li fuqu jitwettaq. L-istruttura ta' protezzjoni trid tiġi ttestjata mill-ġdid għal kull mudell ta' trattur li fuqu tintrama'. Madankollu, stazzjonijiet ta’ ttestjar jistgħu jiċċertifikaw li t-testijiet tas-saħħa huma validi wkoll għal mudelli tat-tratturi derivati mill-mudell oriġinali permezz ta’ modifiki għall-magna, trażmissjoni u sospensjoni tal-istering u fuq quddiem (ara hawn taħt 3.6: Estensjoni għal mudelli ta’ tratturi oħrajn). Mill-banda l-oħra, aktar minn struttura waħda ta' protezzjoni tista' tiġi ttestjata għal kwalunkwe mudell ta' trattur.

3.1.2. L-istruttura protettiva sottomessa għal test dinamiku għandha tiġi fornuta mehmuża b’mod normali għall-mudell tat-trattur li b’konnessjoni tiegħu qed tiġi ttestjata. It-trattur sottomess għandu jiġi komplut u jaħdem tajjeb.

3.1.3. Meta jkun ikkonċernat trattur "tandem", għandha tintuża l-massa tal-verżjoni standard ta' dik il-parti li magħha titwaħħal l-istruttura protettiva.

3.1.4. Struttura protettiva tistaż tiġi ddisinjata biss sabiex tipproteġi lis-sewwieq fil-każ li t-trattur jinqeleb. Fuq din l-istruttura jista' jkun possibbli li titwaħħal protezzjoni kontra t-temp għas-sewwieq li tkun ta' natura temporanja bejn wieħed u ieħor. Normalment, is-sewwieq ineħħiha meta tkun is-sħana hemm iżda strutturi ta' protezzjoni li l-kisi ta' barra tagħhom huwa permanenti u għandhom ventilazzjoni kontra s-sħana permezz ta' twieqi jew perpuri. Minħabba li l-cladding jista' jżid is-saħħa tal-istruttura u jekk jitneħħa jista' jkun assenti meta jseħħ l-aċċident, il-partijiet kollha li jistgħu jitneħħew ukoll mis-sewwieq, jitneħħew għall-għanijiet tat-test. Għat-test, il-bibien, it-tieqa fis-saqaf u t-twieqi li jisgħtu jinfetħu jew jitneħħew jew jiġu ffissati fil-pożizzjoni miftuħa, sabiex ma jżidux għas-saħħa tal-istruttura ta’ protezzjoni. Għandu jiġi nnotat jekk, f'din il-pożizzjoni, joħolqux periklu għas-sewwieq fil-każ li jinqeleb. Tul il-bqija ta' dawn ir-regoli għandha ssir referenza biss għall-ittestjar tal-istruttura ta' protezzjoni. Irid ikun ċar li dan jinkludi l-kisi ta' barra li mhux ta' natura temporanja. Deskrizzjoni ta' xi kisi ta' barra temporanju trid tiġi inkluża fl-ispeċifikazzjonijiet. Ħġieġ jew kull materjal bħalu li jinkiser malajr għandu jitneħħa qabel it-test. Komponenti tat-trattur u tal-istruttura ta' protezzjoni li tista' ssirilhom ħsara għal xejn b'xejn matul it-test u li ma jaffettwawx is-saħħa tal-istruttura ta' protezzjoni jew id-daqsijiet tagħha jistgħu jitneħħew qabel it-test jekk din tkun ix-xewqa tal-produttur. Tiswijiet jew aġġustamenti ma jistgħux isiru matul it-test.

3.1.5. Kwalunkwe komponent tat-trattur li jikkontribwixxi għas-saħħa tal-istruttura protettiva bħal madgards, li jkun issaħħaħ mill-manifattur, għandu jiġi deskritt u l-kejl tiegħu għandu jingħata fir-rapport tat-test.

3.2. Apparat u kundizzjonijiet tat-test

3.2.1. L-istruttura tintlaqat minn blokk li jaġixxi bħala pendlu u tiġi sottomessa għal test ta’ tgħaffiġ fuq in-naħa ta’ quddiem u ta’ wara.

3.2.2. Il-massa tal-blokk pendlu (Figura 3.1) tkun 2 000 kg. Il-pjan tal-impatt tagħha għandu jkollu d-dimensjonijiet 680 × 680 mm ± 20. Għandha tkun magħmula b’tali mod li l-pożizzjoni taċ-ċentru tal-gravità tiegħu jkun kostanti (pereżempju bi blokok tal-ħadid imdawrin bil-konkrit). Għandha tiġi sospiża minn punt pivotali madwar 6m ’il fuq mill-art b’tali mod li l-għoli tal-pendlu jkun jista’ jiġi aġġustat b’mod sikur u konvenjenti.

3.2.3. Għal tratturi b’inqas minn 50% tal-massa tagħhom fuq ir-roti ta’ quddiem, l-ewwel daqqa tkun fuq in-naħa ta’ wara tal-istruttura. Dan jiġi segwit minn test ta’ tgħaffiġ fuq in-naħa ta’ wara wkoll tal-istruttura. It-tieni daqqa tiġi fuq in-naħa ta’ quddiem u t-tielet fuq il-ġenb. Fl-aħħar ikun hemm it-tieni test ta’ tgħaffiġ fuq in-naħa ta’ quddiem. Għal tratturi b’iktar minn 50% jew iktar tal-massa tagħhom fuq ir-roti ta’ quddiem, l-ewwel daqqa tkun fuq in-naħa ta’ quddiem u t-tieni daqqas fuq il-ġenb. Dan jiġi segwit miż-żewġ testijiet ta’ tgħaffiġ, l-ewwel wieħed fuq in-naħa ta’ wara u t-tieni fuq quddiem.

3.2.4. Għal tratturi bil-pożizzjoni tax-xufier riversibbli (sit riversibbli u stering riversibbli), l-ewwel daqqa tkun lonġitudinali fuq l-itqal parti (b’iktar minn 50% tal-massa tat-trattur). Dan jiġi segwit minn test ta’ tgħaffiġ fuq l-istess parti. It-tieni daqqa tkun fuq il-parti l-oħra, u t-tielet fuq il-ġenb. Fl-aħħar, ikun hemm it-tieni test ta’ tgħaffiġ fuq in-naħa eħfef.

3.2.5. Tintgħażel wisa’ tal-karreġġjata għar-roti ta’ wara b’tali mod li l-istruttura bl-ebda mod ma tkun sostnuta mit-tajers matul it-test Din id-dispożizzjoni tista’ ma tiġix ikkunsidrata jekk jingħata t-tali sostenn meta r-roti huma ssettjati fl-iktar alternattiva wiesgħa ta' karreġġjata.

3.2.6. Il-ġenb tat-trattur li fuqu tingħata d-daqqa ikun dak li fl-opinjoni tal-istazzjon tal-ittestjar, probabbilment jagħti l-aħjar distorsjoni. Id-daqqa fuq wara tkun fuq il-kantuniera opposta għad-daqqa fuq il-ġenb u d-daqqa fuq quddiem fuq il-kantuniera eqreb għad-daqqa fuq il-ġenb. Id-daqqa fuq wara tiġi amministrata f’distanza ta’ żewġ terzi mill-pjan medjan tat-trattur għall-pjan vertikali li jmiss il-parti estrema ta’ barra tal-istruttura. Madankollu, jekk kurva fuq in-naħa ta’ wara tal-istruttura tibda tal-inqas żewġ-terzi tad-distanza miċ-ċentru, id-daqqa tingħata fil-bidu tal-kurva, jiġifieri fil-punt fejn il-kurva hija tanġenzjali għal-linja f’angolu rett għall-pjan medjan tat-trattur.

3.2.7. Jekk, matul it-test, kwalunkwe rbit, props jew blokok jiċċaqilqu jew jinkisru, it-test għandu jiġi ripetut.

3.3. Testijiet tal-impatt

3.3.1. Impatt fuq in-naħa ta’ wara (Figuri 3.2.a u 3.2.b)

3.3.1.1. L-impatt fuq wara mhux meħtieġ fuq tratturi li għandhom 50% jew iktar tal-massa tagħhom (kif definit hawn fuq) fuq ir-roti ta’ quddiem.

3.3.1.2. Fir-rigward tal-pendlu, it-trattur għandu jitpoġġa b’tali mod li l-pendlu jolqot l-istruttura meta l-pjan li jagħti d-daqqa u l-ktajjen ta’ sostenn ikunu f’angolu ta’ 20° għall-vertikali sakemm l-istruttura fil-punt ta’ kuntatt, matul id-deflessjoni, ma għandhix angolu iktar mill-vertikali. F’dan il-każ, il-pjan li jagħti d-daqqa, jiġi aġġustat b'mod parallel għall-ġenb tal-istruttura fil-punt ta’ kuntatt fil-mument tad-deflessjoni massima minn sostenn addizzjonali, il-ktajjen ta’ sostenn jibqgħu f’angolu ta’ 20° għall-vertikali. Il-punt tal-impatt ikun dik il-parti tal-istruttura li probabbilment tolqot l-art l-ewwel f’aċċident ta’ qlib lura, normalment ix-xifer ta’ fuq. L-għoli tal-pendju għandha tkun aġġustata b'tali mod li ma jkollha ebda tendenza li ddur madwar il-punt ta' kuntatt.

3.3.1.3. It-trattur jintrabat tajjeb. Il-punti fejn jiżdied l-irbit ikunu madwar 2m wara l-fus ta’ wara u 1,5 m fuq quddiem tal-fus ta’ quddiem. Ikun hemm żewġ rabtiet fuq kull fus, wieħed fuq kull naħa tal-pjan medjan tat-trattur. L-irbit ikun kejbil tal-azzar ta’ dijametru ta’ bejn 12,5 sa 15-il mm, b’saħħa ta’ ġbid ta’ 1 100 sa 1 260 MPa. It-tajers tat-trattur jintefħu u l-irbit jiġi ssikat biex it-tajers jingħataw il-pressjoni u d-deflessjonijiet, kif jidher fit-Tabella 3.1 hawn taħt. Wara li l-irbit ikun ġie ssikkat, jiġi kklampjat travu tal-injam 150 x 150 mm fuq quddiem tar-roti ta’ wara, misjuqa b’mod strett kontrihom.

3.3.1.4. Il-pendlu jinġibed lura sabiex l-għoli H taċ-ċentru ta’ gravità tiegħu ’l fuq minn hekk fil-punt tal-impatt jingħata minn waħda mill-formuli li ġejjin wara għażla mill-manifattur: jew

3.3.1.5. Il-pendlu jiġi rilaxxat u jitħalla jaħbat ġol-istruttura. Il-mekkaniżmu ta’ rilaxx malajr għandu jiġi pożizzjonat b’tali mod li ma jegħlibx il-piż b’relazzjoni għall-ktajjen li jkunu qed isostnuh fil-mument tar-rilaxx.



Tabella 3.1 Pressonijiet tat-tajers Pressjonijiet tat-tajers kPa (1) Deflessjoni mm Tratturi four-wheel drive bir-roti ta’ quddiem u ta’ wara tal-istess daqs: Quddiem 100 25 Wara 100 25 Tratturi four-wheel drive bir-roti ir-roti ta’ warata’ quddiem iżgħar: Quddiem 150 20 Wara 100 25 Tratturi two-wheel drive Quddiem 200 15 Wara 100 25 (*1) Ma jistax jintuża ballast tal-ilma

3.3.2. Impatt fuq quddiem (Figuri 3.3.a u 3.3.b)

3.3.2.1. Dan isir bl-istess mod bħall-impatt fuq wara. L-irbit ikun l-istess iżda t-travu tal-injam ikun wara r-roti ta’ wara. L-għoli tal-waqgħa taċ-ċentru ta’ gravità tal-pendlu jingħata mill-formula li ġejja:

3.3.2.2. Il-punt tal-impatt ikun dik il-parti tal-istruttura li tolqot l-art l-ewwel meta tinqaleb fuq il-ġenb waqt li tkun miexja ’l quddiem, normalment il-parti ta’ fuq tal-kantuniera ta’ quddiem.

3.3.3. Impatt fuq il-ġenb (Figura 3.4)

3.3.3.1. Fir-rigward tal-pendlu, it-trattur jitpoġġa b’tali mod li l-pendlu jaħbat mal-istruttura meta l-pjan li jolqot u l-ktajjen ta’ sostenn ikunu vertikali sakemm l-istruttura fil-punt ta’ kuntatt ma tkunx vertikali matul id-deflessjoni. F’dan il-każ, il-pjan li jolqot jiġi aġġustat sabiex bejn wieħed u ieħor ikun parallel għall-istruttura fil-punt ta’ kuntatt fil-mument ta’ deflessjoni massima. Dan l-aġġustament isir b’sostenn addizzjonali, il-ktajjen ta’ sostenn jibqgħu vertikali fil-mument tal-impatt. Il-punt tal-impatt ikun dik il-parti tal-istruttura li probabbilment tolqot l-art l-ewwel f’aċċident ta’ qlib fuq il-ġenb, normalment ix-xifer ta’ fuq

3.3.3.2. Sakemm ma jkunx ċert li kwalunkwe parti oħra ta’ dan ix-xifer tolqot l-art l-ewwel, il-punt tal-impatt il-pjan f’angolu rett għall-pjan medjan tat-trattur u li jgħaddi 60 mm quddiem il-punt ta’ indiċi tas-sit, is-sit ikun fil-punt tan-nofs tiegħu ta’ aġġustament lonġitudinali. L-għoli tal-pendlu għandha tkun aġġustata b'tali mod li ma jkollha ebda tendenza li ddur madwar il-punt ta' kuntatt.

3.3.3.3. Għal tratturi b’pożizzjoni tax-xufier riversibbli, il-punt tal-impatt ikun il-pjan f’angolu rett għall-pjan medjan tat-trattur u fil-punt fin-nofs bejn iż-żewġ punti ta’ indiċi tas-sit.

3.3.3.4. Ir-rota ta’ wara tat-trattur fuq il-ġenb li għandha tintlaqat tiġi marbuta tajjeb. It-tensjoni tal-irbit tiġi determinata bħall-impatt fuq wara. Wara l-irbit, jiġi kklampjat travu 150 x 150 mm mal-ġenb tar-rota ta’ wara kontra d-daqqa, u misjuq bis-saħħa kontra t-tajer. It-travu jitpoġġa bħala prop kontra din ir-rota u jiġi żgurat mal-art sabiex jinżamm sod kontra r-rota waqt l-impatt. It-tul ta’ dan it-travu, jintgħażel sabiex meta jkun f’pożizzjoni kontra r-rota jifforma angolu ta’ 25 sa 40° mal-orizzontali. Barra minn hekk, it-tul tiegħu jkun bejn 20 u 25 darba l-ħxuna tiegħu u l-wisa’ bejn 2 u 3 darbiet il-ħxuna tiegħu.

3.3.3.5. Il-pendlu jinġibed lura bħal f’testijiet preċedenti sabiex l-għoli H taċ-ċentru ta’ gravità tiegħu ’il fuq minn dan fil-mument tal-impatt jiġi determinat mill-formula li ġejja:

3.3.3.6. Matul it-test tal-impatt fuq il-ġenb, tiġi rrekordjata d-differenza bejn id-deflessjoni momentarja massima u d-deflessjoni permanenti f’għoli ta’ (810 + av) mm ’il fuq mill-punt ta’ indiċi tas-sit. Dan jista’ jsir permezz ta’ tagħmir li fuq friction collar li jiċċaqlaq jitqiegħed fuq virga orizzontali. Tarf wieħed tal-virga jitwaħħal mal-membru ta’ fuq tal-istruttura u t-tarf l-ieħor jgħaddi minn toqba f’virga vertikali imwaħla max-xażi tat-trattur. Il-collar jiġi ppożizzjonat kontra l-virga vertikali imwaħħla max-xażi tat-trattur qabel id-daqqa u d-distanza minnu wara d-daqqa tagħti d-differenza bejn id-deflessjoni momentarja massima u d-deflessjoni permanenti.

3.4. Testijiet tat-tgħaffiġ

Jista’ jkun meħtieġ li l-parti ta’ quddiem tat-trattur tinżamm ’l isfel meta jsir it-test fuq in-naħa ta’ wara. Blokok jitpoġġew taħt il-fusijiet sabiex it-tajers ma jġorrux il-forza tat-tgħaffiġ. It-traversa użata ikollha l-wisgħa ta’ madwar 250mm u tkun konnessa mal-mekkaniżmu li japplika t-tagħbija permezz ta’ ġonġituri universali (Figura 3.5).

3.4.1. Tgħaffiġ fuq in-naħa ta’ wara (Figuri 3.6.a u 3.6.b)

3.4.1.1. It-travu tat-tgħaffiġ jiġi pożizzjonat b’mod trasversali għall-membri strutturali l-iktar għoljin ta’ wara sabiex ir-riżultat tal-forzi tat-tgħaffiġ ikun jinsab fil-pjan ta’ referenza vertikali tat-trattur. Il-forza tat-tgħaffiġ (F) tiġi applikata meta: F = 20 M Din il-forza għandha tinżamm għal 5 sekondi wara li jieqaf kull moviment li jista' jidher viżwalment tal-istruttura protettiva.

3.4.1.2. Il-parti ta’ wara tas-saqaf tal-istruttura ta’ protezzjoni ma sostnix il-forza ta’ tgħaffiġ kollha (figuri 3.7.a u 3.7.b), il-forza tiġi applikata sakemm is-saqaf jiġi defless biex jikkoinċidi mal-pjan li jgħaqqad il-parti ta’ fuq tal-istruttura ta’ protezzjoni ma’ dik il-parti ta’ wara tat-trattur li kapaċi ssostni t-trattur meta jinqaleb. Imbagħad il-forza għandha titneħħa u t-travu tat-tgħaffiġ għandu jiġi ppożizzjonat mill-ġdid fuq dik il-parti tal-istruttura protettiva li tappoġġa t-trattur meta maqlub għal kollox. Il-forza tat-tgħaffiġ F tiġi applikata.

3.4.2. Tgħaffiġ fuq quddiem (Figuri 3.6.a u 3.6.b)

3.4.2.1. It-travu tat-tgħaffiġ għandu jiġi ppożizzjonat b’mod trasversali għall-membri strutturali l-iktar għoljin ta’ quddiem sabiex ir-riżultat tal-forzi tat-tgħaffiġ ikun jinsab fil-pjan ta’ referenza vertikali tat-trattur. Il-forza tat-tgħaffiġ tiġi applikata meta: F = 20 M Din il-forza għandha tinżamm għal 5 sekondi wara li jieqaf kull moviment li jista' jidher viżwalment tal-istruttura protettiva.

3.4.2.2. Il-parti ta’ quddiem tas-saqaf tal-istruttura ta’ protezzjoni ma sostnix il-forza ta’ tgaħffiġ kollha (figuri 3.7.a u 3.7.b), il-forza tiġi applikata sakemm is-saqaf jiġi defless biex jikkoinċidi mal-pjan li jgħaqqad il-parti ta’ fuq tal-istruttura ta’ protezzjoni ma’ dik il-parti ta’ quddiem tat-trattur li kapaċi ssostni t-trattur meta jinqaleb. Imbagħad il-forza għandha titneħħa u t-travu tat-tgħaffiġ għandu jiġi ppożizzjonat mill-ġdid fuq dik il-parti tal-istruttura protettiva li tappoġġa t-trattur meta maqlub għal kollox. Imbagħad għandha tiġi applikata l-forza tat-tgħaffiġ F.

3.5. Kundizzjonijiet għall-aċċettazzjoni

3.5.1. L-istruttura u t-trattur jiġu eżaminati viżwalment għal xquq jew qasmiet wara kull parti tat-test. Għall-istruttura sabiex tgħaddi mit-test, jeħtieġu jiġu ssodisfati l-kundizzjonijiet li ġejjin: 3.5.1.1. ma hemmx xquq fil-membri strutturali, fil-komponenti tal-immuntar jew fil-partijiet tat-tratturi li jikkontribwixxu għas-saħħa tal-istruttura ta’ protezzjoni (minbarra kif kopert minn 3.5.1.3 hawn taħt); 3.5.1.2. ma hemmx qasmiet fil-ħadid iwweldjati li jikkontribwixxu għas-saħħa tal-istruttura ta’ protezzjoni jew il-komponenti ta’ mmuntar tiegħu. Iwweldjar spot jew tack użat sabiex jitwaħħlu flimkien pannelli ta’ kisi minn barra normalment huma esklużi minn din il-kundizzjoni; 3.5.1.3. qasmiet li jassorbu l-enerġija fi strutturi ta’ pjanċi irqaq tal-ħadid huma aċċettabbli, diment li dawn jiġu kkunsidrati mill-istazzjoni tal-ittestjar li ma jkunux naqqsu b’mod sinifikanti r-reżistenza għad-deflezzjoni tal-istruttura ta’ protezzjoni. Qasmiet f’komponenti ta’ pjanċi irqaq tal-ħadid ikkawżati mit-truf tal-piż tal-pendlu jiġu injorati; 3.5.1.4. il-forza meħtieġa għandha tiġi sostnuta fiż-żewġ testijiet ta' tgħaffiġ; 3.5.1.5. id-differenza bejn id-deflessjoni momentarja massima u d-deflessjoni permanenti fit-test tal-impatt fuq il-ġenb ma għandhiex taqbeż 250 mm (Figura 3.11); 3.5.1.6. ebda parti ma għandha tidħol fiż-żona libera matul kwalunkwe parti tat-test. Ebda parti ma tista' tolqot is-sit matul it-testijiet. Barra minn hekk, iż-żona libera ma għandhiex tkun 'il barra mill-istruttura protettiva. Għal dan il-għan, għandha tiġi kkunsidrata bħala 'l barra miż-żona protettiva jekk kwalunkwe parti minnha tagħmel kuntatt ma’ art ċatta jekk it-trattur jinqaleb lejn id-direzzjoni minn fejn tkun ġiet applikata t-tagħbija tat-test. Sabiex dan jiġi stmat, is-setting tal-wisa’ tat-tajers u tar-raddi għandu jkun l-iżgħar fitting standard speċifikat mill-manifattur. 3.5.1.7. għat-tratturi artikolati, jiġi preżunt li l-uċuħ medjani taż-żewġ partijiet huma konformi.

3.5.2. Wara t-test finali tat-tgħaffiġ, tiġi rrekordjata d-deformazzjoni permanenti tal-istruttura ta’ protezzjoni. Għal dan il-għan, qabel il-bidu tat-test, għandha tiġi rrekordjata l-pożiz